
TELEPÜLÉSSZERKEZETI TERV

LEÍRÁS

VIRÁNYI ÉPÍTÉSZ STÚDIÓ KFT.

PAGONY KFT

2005. MÁJUS
1.
ELŐZMÉNYEK

A település jelenleg hatályos rendezési tervét – „Vése község összevont rendezési tervének felülvizsgálata” – a Somogy Megyei Önkormányzatok Területrendezési Társulása (vezető tervező: Deákvarga Dénes) készítette el 1992-ben, melyet az önkormányzat a 9/1995. (VIII. 24.) számú rendeletével jóváhagyott.

Az azóta eltelt időszak társadalmi-gazdasági változásai, valamint a jogszabályi kötelezések – az épített környezet alakításáról és védelméről szóló 1997. évi LXXVIII. törvény és végrehajtási rendeletei - késztették az önkormányzatot arra, hogy elkészíttesse az új településrendezési tervet. A tervezésre a Virányi Építész Stúdió KFT kapott megbízást.

Az önkormányzat a településfejlesztési koncepciót 2004. novemberében az 83/2004.(XI.18.) Kt. számú határozatával elfogadta. A koncepció meghatározta a legfontosabb célokat és feladatokat, a település fejlesztési irányait.

A településrendezési terv – az adottságok mellett– az Országos Területrendezési Tervben(a továbbiakban: OTrT), a Megyei Területrendezési Tervben, a településfejlesztési koncepcióban és az érdekelt államigazgatási szervek előzetes véleményében leírtakat veszi figyelembe és tekinti kiindulási alapnak.

Az OTrT övezetei közül az országos ökológiai hálózat és a felszíni vizek vízminőségvédelmi vízgyűjtő területének övezete érinti Vése közigazgatási területét.

A Megyei Területrendezési Terv Vése közigazgatási területét érintő szabályozási övezetei:

-Felszíni vizek vízminőség-védelmi vízgyűjtő területének övezete

-Védett természeti terület övezete

-Természeti terület övezete
-Ökológiai (zöld) folyosó övezete
-Tájképvédelmi terület övezete

-Térségi hulladéklerakó hely kijelöléséhez vizsgálat alá vonható terület övezete

-Széleróziónak kitett terület övezete

-Honvédelmi és katasztrófavédelmi terület övezete

2. TELEPÜLÉSRENDEZÉS

Településszerkezet

Vése településszerkezetét alapvetően meghatározzák területi, geomorfológiai adottságai, valamint a település történeti fejlődése során kialakult településstruktúra. A településen az életminőség javítása, valamint a rendezett környezet kialakítása érdekében a következők megvalósítása szükséges:

-a turizmus és az üdülés-idegenforgalom fogadási feltételeinek kialakítása, különös tekintettel a vadász-, konferencia-, lovas-, kerékpáros- és falusi turizmusra.

-a lakóterület fejlesztése, új lakóterületek kialakítása 

-a közműellátás fejlesztése, a közműves szennyvízelvezetés kiépítése

-a közlekedési feltételek javítása (új lakóterületek kiszolgáló útjai, kerékpárúthálózat és turistautak kialakítása)

-a kialakult településstruktúra és építészeti karakter megőrzése, a védelemre érdemes települési és természeti értékek számbavétele és megóvása.
-a táji- és természeti környezet védelme; helyi jelentőségű természetvédelmi terület kialakítása, a zöldfelületi rendszer továbbfejlesztése. Táj- és településkép-védelmi, valamint környezetvédelmi okokból - a vízfelületek és vízfolyások természetközeli állapotának fenntartása. Gondoskodni kell a falufásításról; az utak és utcák mentén fasorok létesítéséről és fenntartásáról, az építési telkek kedvező kertészeti kialakításáról.

-környezetvédelmi szempontból védőfásításokkal gondoskodni kell az élővizek tisztaságáról, a szántóföldi porszennyezés megakadályozásáról a lakott terület határán, valamint a gazdasági területek védőfásításáról.

-az ipar letelepítése, ennek megfelelő területek kialakítása.

A település közigazgatási területét érintő országos és megyei közlekedés fejlesztési elképzelések hosszú- és nagytávon igen jelentős településszerkezeti változást eredményeznek. Az M9 jelű gyorsforgalmi út nyomvonala az OtrT, valamint a jóváhagyott megyei területrendezési terv szerint a belterülettől északra – északnyugat-délkelet irányban – halad át a külterületen. A TETTHELY Kft. által 2002. szeptemberében készített „Az M9 gyorsforgalmi út dél-dunántúli szakaszának megvalósíthatósági tanulmánya” Vése közigazgatási területén 2 nyomvonal változatot tartalmaz, melyek közül – az Állami Közútkezelő Kht.-val folytatott egyeztetés eredményeként – a belterülettől északra tervezett nyomvonal szerepel a településszerkezeti terven, tájékoztató jellegű, irányadó elemként. (A külterületi szabályozási terv a nyomvonalat nem tartalmazza, mivel az nem jóváhagyott, csupán tanulmányterv szintű javaslat.) 

Ugyancsak tájékoztató jellegű, irányadó nyomvonalként szerepel a településszerkezeti terven – az OTrT-ben és a megyei Területrendezési Tervben is ábrázolt – európai gyorsvasút nyomvonala.
Területfelhasználás

A település közigazgatási területén a tervezett területfelhasználás röviden az alábbiak szerint jellemezhető:

a, a beépítésre szánt területek közül:

-„falusias lakóterület” a település belterületének túlnyomó része.

A falusias lakóterületen – 1-2 egységes – lakó- és/vagy üdülőfunkciót kielégítő lakóépületek egyaránt létesíthetők. A lakóterület bármely építési telkén elhelyezhetők – az OTÉK és a helyi építési szabályzat figyelembe vételével – alapfokú intézményi ellátást biztosító létesítmények. A megengedett legnagyobb szintterületsűrűség 0,35.

-„kereskedelmi, szolgáltató gazdasági terület” kategóriába tartozik a belterületen meglévő almafeldolgozó területe (394/1, 394/3, 394/4 és 394/5 hrsz), a volt sörfeldolgozó telep területe (0330/1 és 0330/2 hrsz), a 15-20, és a 22-27/2 hrsz-ú ingatlanokon tervezett gazdasági terület, valamint a 28/1 hrsz-ú ingatlanon lévő volt major területe, azzal, hogy ezeken a területeken csak nem jelentős zavaró hatású gazdasági tevékenység végezhető. A megengedett legnagyobb szintterületsűrűség 0,7.

-ipari gazdasági terület kategóriába tartoznak a jelentős mértékű zavaró hatású ipari területként a 220 és 221 hrsz-ú ingatlanok, ahol a megengedett legnagyobb szintterületsűrűség 0,7.

-„különleges terület”-ként kell figyelembe venni




-a meglévő, valamint a lezárt temetők területét




-az idegenforgalmi fogadóhelyek (Erzsébet utca keleti oldalán lévő falumúzeum, vendégház és kézműves műhely, valamint a volt malom) területét




-a meglévő és tervezett sportterületek területét




-a belterületbe csatolandó 0364/1 hrsz-ú ingatlanon meglévő idősek otthona területét




-a 22 hrsz-ú ingatlanon meglévő hulladékudvar és tervezett bővítése területét



A különleges területen a megengedett legnagyobb szintterületsűrűség 0,25. 

b, a beépítésre nem szánt területek közül:

-a „közlekedési- és közműterületek” fejlesztése tervezett (közúthálózat-fejlesztés, kerékpáros és turista úthálózati rendszer kialakítása). A közlekedési- és közműterületeket úgy kell kialakítani, hogy azokon a közcélú létesítmények parkolóigényének egy része kielégíthető legyen, illetve hosszabb távon valamennyi közmű- és hírközlési hálózat –a belterületen föld alatt – elhelyezhető legyen

-„zöldterület” a meglévő, illetve a tervezett belterületi közparkok területe.

-az „erdőterületek” nagyságának és területi arányának növelése (táj- és településképi, illetve környezetvédelmi okokból), valamint övezeti tagolása – turisztikai, védelmi és gazdasági rendeltetésű erdőkre – tervezett

-a „mezőgazdasági területek” közül a szántó és a gyep, legelő, rét művelési ágú területek aránya csökken. A kert, szőlő, gyümölcsös művelési ágú területek aránya nő. A belterületi kertterületek aránya csökken.

-a „vízgazdálkodási terület” 

–a folyó- és állóvizek medre és parti sávja – a tervezett tó területével növekszik.

A tervezett területfelhasználáshoz kapcsolódóan a belterület jelentősen nő. Belterületbe kell csatolni:


-lakóterület bővítése céljából a 079/3, a 083, és a 0364/2 hrsz-ú ingatlanokat, továbbá a 079/1, a 079/4, a 084, a 085/1, a 085/2 és a 087/2 hrsz-ú ingatlanok egy részét


-különleges területként a 0364/1 hrsz-ú idősek otthona területét, és a 0363 hrsz-ú temető területét és tervezett sportterületként a 0413/3 hrsz-ú ingatlan egy részét, valamint a 0414 és 0415 hrsz-ú ingatlanokat


-közlekedési és közműterületként a 090, a 0340, a 0377 és a 0392 hrsz-ú ingatlanok egy részét


-zöldterületként a 087/2 hrsz-ú ingatlan egy részét


-vízgazdálkodási területént a 082 és 086 hrsz-ú ingatlanok egy részét

Külterületté kell minősíteni:


-erdőterületként a 219 hrsz-ú ingatlant


-általános mezőgazdasági területként a 228 hrsz-ú ingatlant.

A területfelhasználás kapcsán meg kell említeni, hogy a közigazgatási terület külterületének délnyugati részét – ahol 5 db szénhidrogén bányászati célú kút is található – a Bányakapitányság „Inke-i,” néven bányatelekként tartja nyilván (A kutak helyét és a bányatelek határát a településszerkezeti és a külterület szabályozási terv egyaránt jelöli).

3. TÁJRENDEZÉS

3.1. Tájtörténet

A település nevét az első oklevelekben Veyteh, Weyteh (1284), Veyceh (1283?), illetve Veyse (1331 ) Wese (1477), később Vise, Visse, Visze, Vésse formában írták. A falu árpádkori birtokosát Vehsének hívták. A személynév először 1211-ben fordul elő a magyar oklevélben, ebben az alakban. A falu egykori birtokosai, a Wéssey-ek, akik bizonyíthatóan a 15. századtól birtokolják a községet, a 18. századtól írják így a nevüket. A községről az első hiteles adat 1284-ből származik. A királyné, pontosabban a királynéi tárnokok birtoka volt, s ekkor adományozta Erzsébet királyné (IV. László anyja) Tamás váci püspöknek és testvéreinek, akiktől a Vésseyek származtatják magukat.
Vése már a XIII. században lakott hely volt. Az 1534. évi királyi adóösszeírás 13 portát tüntet föl Vésén. Ennek ellenére a török uralom alatt elvétve, illetve kevesen éltek a faluban. Egy időben maga a falu sem létezett. 

A falut és környékét hosszú időn keresztül a Véssey (Vései) család birtokolta. Törzsökös somogy vármegyei család, mely kimutathatólag a Hunyadiak kora óta bírja a nevet adó Vése helységet. A 18. században nem csupán a lakosság jelentős mértékű növekedése, hanem ezzel együtt a falu határainak ismételt birtokba vétele is megtörtént.

A települést az 1782-85-ös első katonai felmérésen a mai állapotokhoz hasonlóan délről szántók, majd erdők határolták, az É-i területeken a mai szántók helyett erdő volt. A településtől északra kis tanya látható a térképeken. Az utak, azok vonalvezetése részben megegyezik a mai úthálózattal. A településközponttól DNy-ra (kb. a régi temetőtől délre) a térkép körtemplomot jelöl.

3.2. Tájszerkezet

A település a Nyugat- Belső –Somogy kistájhoz tartozik. Mérsékelten meleg, mérsékelten nedves éghajlatú terület. A kistáj teljes egészében feltöltött süllyedék. Jellemző domborzati formák a tágasabb lapos mélyedések és a köztes, többnyire É-D irányban rendeződött buckasorok, lepelhomokkal fedett teraszszerű formák rendszere. A felszíni futóhomok könnyen hozzáférhetően és nagy mennyiségben áll rendelkezésre. A település közigazgatási területének északi részén a kötöttebb homokon kialakult erdőtalajok jellemzőek. A talajvíz a völgytalpakon, mélyedésekben általában 1-1,5m, a peremeken 2-4 m mélyen helyezkedik el. Néhol a lapályok fenekén a talajvíz a felszínre bukkan és a pangó vizekkel együtt mocsaras-vizenyős foltokat alkot. A természetes növényzet ÉK-en a gyertyános tölgyes DNy-on a cseres tölgyes erdő volt, amelybe homoki tölgyesek is keveredtek. A jelentősebb erdőtársulások közé a bükkösök, a gyertyános kocsányos és kocsánytalan tölgyesek, a cseres tölgyesek tartoznak. A patakok mentén és a mélyedésekben tölgy-köris-szil ligeterdők, valamint kőrisligetek és égeres ligeterdők is megjelennek. A nyilt felületek jellemző társulása a mészkerülő homokpuszta. Az erdőművelésbe vont területeken vegyes korú kemény- és lágylombos erdők találhatók. 

	művelési ág
	összes alrészlet terület (ha)
	legkisebb alrészlet terület (ha)
	legnagyobb alrészlet terület (ha)
	átlagos alrészlet terület (ha)

	erdő
	1250,5282
	0,0420
	58,5882
	4,9233

	gyep (legelő)
	259,2686
	0,1271
	35,5638
	3,0502

	gyep (rét)
	79,4643
	0,0401
	10,7229
	1,1517

	gyümölcsös
	162,4545
	0,0403
	47,1741
	2,3208

	kert
	11,3422
	0,0405
	0,1495
	0,0995

	kivett
	436,7430
	0,0004
	53,6311
	0,6239

	szántó
	2080,5513
	0,0173
	76,1243
	2,9553

	szőlő
	11,4660
	0,0410
	0,2261
	0,1052

	ÖSSZESEN 
	4291,8181


A mezőgazdaság területeken a kistérséghez és a táji adottságokhoz képest az elaprózottság nem jellemző.
3.3. Mezőgazdasági területek

A Vése község határában lévő földek általában alacsony AK értékűek, a leggyakoribb termesztett növény a kukorica.

A térségben a mezőgazdálkodás hagyományosan erős jelenléttel bír, hosszú távú fennmaradása a belterület környezetében biztosítottnak tekinthető. A szerkezeti terv mezőgazdasági terület csökkenéssel a beerdősült területeken és a déli, futóhomokos területeken számol. A mezőgazdasági területeken törekedni kell a termőhelyi adottságokhoz igazodó földhasználatra, a komplex szemléletű környezet- és tájgazdálkodásra, a környezetkímélő gazdálkodási módok alkalmazására. A szántók tábláin hiányosak a tagoló fasorok, zöldsávok.

A területen lévő gyepterületek megtartása hosszú távon is szükséges. A gyepterületeken szórványosan elindult az országosan jellemző önerdősülés. A településrendezési tervben a csak már beerdősült gyepterületeket kerültek erdőterület övezetbe. 

A mezőgazdasági területek övezeti tagozódását a településszerkezeti terv és a szabályozási tervek tartalmazzák.

3.4. Erdők, fasorok, fás bozótok

A településen az Állami Erdészeti Szolgálat Kaposvári Igazgatósága 1656 ha üzemtervezett erdőt tart nyilván.

	Gazdasági
	- fatermelés
	1460,2 ha

	
	-magállomány
	4,4 ha

	Védelmi
	- honvédelmi
	110,5 ha

	Egyéb
	
	80,9 ha

	Összesen
	
	1656,0 ha


Az erdőterületek cca. 88 %-a gazdasági rendeltetésű erdő. A szerkezeti terv a beerdősült gyepterületeket erdőterület övezetbe, a település belterületéhez északról csatlakozó erdőterületeket turisztikai erdő övezetbe sorolta.

Az erdősítésre tervezett területeken a termőhelynek megfelelő, őshonos fafajokkal kell az erdősítést végezni, különösen a tájképvédelmi területen, az ökológiai hálózat és a Natura 2000 területeken.

A település külterületén lévő utak, vízfolyások mentén egyoldali fasorok ültetendők. A dűlőutak menti fasorok olyan hagyományos tájszerkezeti elemek, amelyek tájképvédelmi szempontból meghatározóak. Az út menti fasorok fenntartás hiányában elbozótosodnak. A dűlőutak karbantartás hiányában elkátyúsodnak, a több éve nem használt és nem karbantartott utakon elindul az önerdősülés. A folyamat megakadályozására az utak karbantartási kötelezettségének betartása szükséges.

A beerdősült területek és a tervezett erdők hrsz. szerinti kimutatását az 1. sz. melléklet tartalmazza.

1. sz. melléklet

Erdőterületek, fasorok:

A meglévő erdőterületek bővítendők gazdasági erdőként az alábbi területeken

Szántóból gazdasági erdő:  03/2, 023, 026/2, 064, 066/1, 066/2, 070/1-2, 0126, 0127, 0128, 0132, 0134, 0136, 0139, 0141, 0156, 0161/1, 0163 (megosztva), 0166, 0171,  0173 (megoszva), 0176 (megosztva), 0177, 0178, 0184, 0186, 0190, 0192, 0194-0198, 0201, 0217/2, 0217/4-40, 0231/1-53, 0232/6, 0239, 0241/1-4, 0243/1, 0243/3, 0243/4-9, 0245/2, 0251, 0254, 0262, 0276/6-9, 0279 (megosztva), 0280, 0284, 0286, 0324/2-3, 0324/5b, 0329/2, 0336/8f, 0349, 

Legelőből gazdasági erdő:  051/2b, 051/5, 053, 055/1, 058, 061/1, 064 (megosztva), 070/3, 074, 0222, 0240, 0250 (megosztva), 844/2

Kertből gazdasági erdő: 868/d

Beerdősült gyepből gazdasági erdő:  0100 (megosztva), 0217/3, 0232/5, 0232/9-16, 0246/2, 0250 (megosztva), 0271, 0276/2, 0279 (megosztva), 0282, 0292 (mego.), 0323, 0324/4, 0338/2, 0349 (mego.), 0350/7a (mego.), 0352/2, 038 (megosztva),

A meglévő erdőterületek bővítendők védelmi erdőként az alábbi területeken

Szántóból védelmi erdő: 0260

Gyepből védelmi erdő:  03/1 (megosztva), 0166 (megosztva), 0171 (megosztva), 0173 (megosztva), 0377, 0379/3 (megosztva)

Belterületen: 219

Beerdősült szántóból védelmi erdő: 0277/2, 0277/3

A meglévő erdőterületek bővítendők turisztikai erdőként az alábbi területeken

Belterületi kertből turisztikai erdő: 34-47

Gyepből turisztikai erdő: 0409/5, 0411/1, 0413/3

A meglévő gazdasági erdők véderdő övezetbe tartoznak az alábbi területeken:

03/1, 05, 07, 09, 015/1-2, 016, 018, 020, 022, 024/1, 026/3, 037, 042, 061/2, 063, 064 (mego.), 075, 077,079/1 (mego.), 079/3 (mego.), 080 (mego.), 081/5 (mego.), 083 (megosztva), 087/2 (megosztva), 093, 094/1, 0123, 0163 (mego.), 0168 (mego.), 0171 (mego.), 0173 (mego.), 0176 (mego.),0187 (mego.), 0229/2, 0235, 0258, 0259, 0274 (mego.), 0276/5, 0277/1, 0276/1., 0278, 0280 (mego.), 0282 (mego.), 0284 (mego.), 0286 (mego.), 0294 (mego.), 0344(mego.), 0365/6, 0374/1, 0379/1-2, 0379/4-6, 0405/2, 0405/5, 0409/4, 0411/2, 0417/1c,  

A meglévő gazdasági erdők turisztikai erdő övezetbe tartoznak az alábbi területeken

0411/2

Fasorok telepítése és pótlása szükséges az alábbi helyrajzi számú területek mentén:

010, 027, 078, 091/7, 121, 125, 0293, 0340, 0392, 0393/2, 0396, 0418, 

3.5. Vízfolyások, vízfelületek
Vése község területe a 240/2000 (XII. 23.) Korm. rendelet által meghatározottan is a Balaton vízgyűjtő területéhez tartozik. Ezzel szemben az ún. Balaton törvény nem tesz róla említést, vagyis ezen törvény hatálya alá nem tartozik. Mindezek ellenére a Balaton közelsége megkövetelné, hogy a település vízgazdálkodását az érzékeny felszíni és felszín alatti vizek szempontjából szervezze. 

Vése község területén a Marótvölgyi csatorna, a Szigeti árok és a Csokmányi árok vízfolyás található

A tájkarakter a vizek által befolyásolt. A vízfelületek, vízfolyások jókarban-tartásáról gondoskodni kell. Fenntartásuk során biztosítani kell természetközeli kialakításukat, mérnökbiológiai módszerek alkalmazását.
3.6. Belterületi zöldfelületek

Vése zöldterületi adottságai kedvezőek, a község szépen parkosított: 

· a Hársfa u. 1. díszpark (emlékmű környezete) 0,1 ha településképi érték,

· a Szabadság tér – Hársfa u. teresedés 0,1 ha, szépen parkosított terület,

· a Rákóczi u. zöldterület 0,1 ha, a közepére trafót helyeztek,

· a Park u. – Hársfa u. park 0,6 ha, 

· a Zrínyi u. zöldterület 0,1 ha,

· a volt Henz kastély és az óvoda telke értékes növényállománnyal rendelkező terület

· az általános iskola mögötti hajdani kastélykert helyi jelentőségű természetvédelemre érdemes.

A település belterületén lévő fátlan utcákat fásítani, illetve a meglévő fasorok hiányzó fáit pótolni kell.

4. KÖRNYEZETVÉDELEM

A település környezeti állapota jó. A településen az életminőség javítása, a település környezetében meglévő természeti értékek, védelemre javasolt természeti területek megőrzése, állapotuk javítása érdekében fokozott figyelmet követel a környezet minőségének javítása, a környezetvédelmi szabályok betartása, betartatása.

A település területén jelentős környezetterheléssel járó üzemi tevékenység nem található. Az egykori TSZ major területén működik a Lénia Trade Kft. almafeldolgozással foglalkozó csarnoka. A volt TSZ állattartó telep helyén most pulykanevelő üzemel. A külterületen hajdan sertéstelep működött, amelynek helyére már korábban sörpalackozó és almaléüzem települt, amelyek tevékenysége mára megszűnt. A legjelentősebb környezetterhelést a 61-es főút forgalma okozza.

A településre a 2/2005. (I. 11.) Korm. rendelet által előírt környezeti vizsgálat külön megbízás keretében készül, melynek „eredménye” jelen terv véglegesített anyagába „beépül”.
4.1. Talaj és vízvédelem

A település a 219/2004. (VII. 21.) Korm. rendelet alapján a felszín alatti víz szempontjából érzékeny területen fekszik.

A település a vizek mezőgazdasági eredetű nitrátszennyezéssel szembeni védelméről szóló 49/2001 (IV. 3.) Korm. rendelet 2. sz. mellékletében felsorolt nitrátérzékeny területen lévő település. A mezőgazdasági gyakorlatot folytatóknak be kell tartani a rendelet 2 sz. melléklete szerinti jó mezőgazdasági gyakorlat előírásait.
A településen jelentős talaj- és talajvízszennyezést okozó objektum nem található.

A csapadékvízelvezetés a községben nyílt-árokrendszerrel megoldott. 

A településen jelenleg a szennyvízelhelyezés egyedi szikkasztóba történik. A településen a talajt és talajvizet szennyező forrást az egyedi szikkasztókból elszivárgó szennyvizek jelentik. Az elszennyeződés folyamatának felgyorsulását okozza a településen a vezetékes ivóvíz következtében megnövekedő szennyvízmennyiség, melyben a megnövekedett mosószerfogyasztás miatt magasabb a nitrogén és foszfortartalom. Ezek a szennyező anyagok a talajba és a talajvízbe jutnak, azokat jelentősen szennyezve. A szennyvízcsatorna-hálózat kiépítése középtávú feladat. Ha megépül a szennyvízcsatorna-hálózat, akkor minden ingatlant kötelezni kell a közcsatorna-hálózatra való rácsatlakozásra és az egyedi szikkasztók felszámolására. A szennyvízelvezetés megvalósulásáig – új építés esetén – a szennyvizet – vízzáróan szigetelt – zárt tárolóban kell elhelyezni, és az onnan szippantással eltávolításra kerülő szennyvizet engedélyezett lerakóhelyre kell szállítani. Vése a 25/2002. (II. 27.) A Nemzeti Települési Szennyvízelvezetési és -tisztítási Megvalósítási Programról szóló jogszabály 3. számú melléklete szerint E791/1 települési kóddal rendelkezik. A 26/2002. kormányrendelet szerint ezeken a településeken, ahol a gyűjtőrendszerek létrehozása nem indokolt, akár azért, mert nem járna környezeti előnyökkel, akár azért, mert túlságosan költséges lenne, azonos szintű környezetvédelmet nyújtó egyedi rendszereket vagy más megfelelő rendszereket kell alkalmazni.
A település területén talajszennyezést okozó létesítmény nem helyezhető el, és ilyen tevékenység nem végezhető.

4.2. Levegő

A község közigazgatási területén nincs olyan ipari üzem, amely jelentős levegőszennyezési forrást jelentene, illetve a tervezés távlatában sem tervezett ilyen pontforrás létesítése. Vése legfőbb levegőterhelését a községen áthaladó 61-as főút adja. Diffúz forrásként jelenik meg a községben az állattartás (pulykanevelés, valamint a nem gazdasági tevékenységként végzett szarvasmarhatartás) a település belterületén, a lakóházaktól kb. 600 m-re. 

A lakosság részéről az elmúlt időszakban levegőminőségre vagy bűzre vonatkozó panasz, bejelentés az Önkormányzathoz nem érkezett. 

A szántókról porszennyezés terheli a települést. A lakott terület határán védősávot kell kialakítani a szántóföldi porszennyezés megakadályozása érdekében.

A település területe az 1/2005. (I. 13.) KvVM rendelet alapján a szilárd (por – „E”) és a talajközeli ózon („B”) kivételével jelenleg az „F” zónacsoportba tartozik (F csoport: azon terület, ahol a légszennyezettség az alsó vizsgálati küszöböt nem haladja meg). 

A településen üzemanyagtöltő állomás csak külterületi közlekedési területen helyezhető el.
4.3. Zaj

A településen a közlekedésből származó zajterhelés a legjelentősebb, elsősorban a 61-es főközlekedési út mentén élők számára. A Települési Környezetvédelmi Programban számított zajterhelés:

	Számított egyenértékű A-hangnyomásszint – nappal (dBA)
	64,12

	Számított egyenértékű A-hangnyomásszint – éjszaka (dBA)
	57,31


A zajvédelem a vonatkozó országos előírások szerint, azoknak megfelelően biztosítandó. A településen a többször módosított 12/1983. (V. 12.) MT rendelet szerinti zajvédelmi követelményeket érvényesíteni kell. A zajt keltő és zajtól védendő létesítményeket egymáshoz képest úgy kell elhelyezni, hogy a területre vonatkozó zajterhelési határértékek betartásra kerüljenek. Zajvédelmi szempontból - a 8/2002.(III. 22.) KöM-EüM rendelet alapján - a közlekedésből származó megengedett A-hangnyomásszint a 61-es főút mentén 65/55 dB, az egyéb lakóterületen 55/45 dB.

Megállapítható, hogy a főút mentén csekély zajhatárérték- túllépés tapasztalható éjszaka, elsősorban a III. akusztikai járműkategóriába tartozó nehéz tehergépkocsi, valamint tehergépkocsi szerelvények forgalmának köszönhetően. 

Az M9-es autóút kiépítésével a meglévő zajterhelés várhatóan csökken.

4.4. Hulladék 

A kommunális hulladékot a Marcali regionális huladéklerakóba szállítják. A hulladék begyűjtését és elszállítását a RUMPOLD-MARCALI Kft. végzi. A település rendelkezik helyi hulladékgazdálkodási tervvel (MKM Consulting, 2004). Keletkező hulladékok:

	Hulladék
	Mennyiség

	Települési szilárd hulladék
	206 (t/év)

	Települési folyékony hulladék
	30 149 (m³/év) becsült adat

	Kommunális szennyvíziszap
	Nem keletkezik

	Építési-bontási hulladékok és egyéb inert hulladékok
	n.a.


A település a Mecsek-Dráva Hulladékgazdálkodási programhoz kapcsolódott. A településen az önkormányzat üzemeltetésében préskonténerrel felszerelt hulladékudvar működik. A hulladékudvarba három település (Vése, Nemesdéd, Varászló) hulladéka kerül. A hulladékudvar átrakóállomássá történő fejlesztése folyamatban van. A átrakóállomáson nagyméretű hulladékok (pl. lomok, bútorok), elektromos készülékek, szelektíven gyűjtött háztartási hulladékok, építési törmelék és háztartásokban keletkező nehezen kezelhető anyagok (pl. festékes göngyöleg, akkumulátor, szárazelem) gyűjtésére kerül sor. A átrakóállomáson lévő konténerek cseréjét pótkocsis görgős konténeres, illetve láncos konténeres felépítményű járművek végzik. A hulladékudvar környezetét a településrendezési terv az esetleges konfliktusok elkerülésére kereskedelmi- szolgáltató- gazdasági terület övezetbe sorolta.

Vése községben 2 db gyűjtősziget került elhelyezésre, amelyekben a lakosság elkülönítetten gyűjtheti a papír-, a műanyag-, illetve üveg-hulladékot. A gyűjtőpontok 1-2,5 m3 térfogatú, műanyagból vagy fémből készült edények. A hulladékot a konténerszállító gépjárművek a Marcali válogatóműbe szállítják, ahol megtörténik a hulladék utóválogatása. 

A Megyei Területrendezési Terv a közigazgatási terület jelentős részét „térségi hulladéklerakó hely kijelöléséhez vizsgálat alá vonható terület” övezetbe sorolta. Mivel a Marcali regionális hulladéklerakó hosszútávon is betölti funkcióját, így Vése területén újabb regionális lerakó helykijelölése szükségtelen és indokolatlan. 

A keletkező állati hulladékok elszállítását és további kezelését az ATEV Fehérjefeldolgozó Rt. végzi.

5. KÖZLEKEDÉS

Úthálózat

Vése Somogy megyében, annak is a Belső-Somogy részén helyezkedik el. A  település Böhönye és Inke között, a 61-as főút mentén fekszik.

A településen áthaladó 61. számú főút és a 68101 számú Vése-Nemesvid összekötő út fejlesztése nem tervezett. Mindkét országos közút nyomvonalát és a kialakult szabályozási szélességét adottságként kell kezelni.

A település egyéb útjai kiszolgáló utak, szabályozási szélességük kialakult. 

A külterületi földutak karbantartásáról – kátyúsodás, elbozótosodás megállítása – gondoskodni kell. 

A jövőbeni országos közúthálózat-fejlesztés jelentős mértékben érinti a település területét. Az OTrT és a jóváhagyott megyei területrendezési terv szerint az M9 jelű gyorsforgalmi út tervezett nyomvonala – a belterülettől északra – áthalad Vése közigazgatási területén. (A településszerkezeti terv a TETTHELY Kft. által 2002 szeptemberében készített megvalósíthatósági tanulmány szerinti nyomvonalat jelöli.)

Vése község egy részén kiépített kerékpárutak vannak, elsősorban a főútvonalhoz kapcsolódóan. A település központi részén a kerékpárút még nem került kiépítésre. A megyei területrendezési terv a nemesdédi összekötőút és a 61. számú főút mellett térségi jelentőségű kerékpárút létesítését irányozza elő. A településszerkezeti terven jelölt tervezett kerékpár- és turistautak mielőbbi kiépítését elő kell segíteni.

Tömegközlekedés
A települést vasútvonal nem érinti, a legközelebbi vasúti kapcsolat Böhönye. A „tömegközlekedést” a KAPOS VOLÁN Rt. helyközi autóbuszjáratai biztosítják.

Az OTrT-ben és a megyei területrendezési tervben szerepel a Budapest – Barcs – Zágráb/Fiume közötti nagysebességű vasútvonal nyomvonala, mely érinti Vése közigazgatási területét is. E nyomvonalat a szerkezeti terv tájékoztató jellegű, irányadó elemként jelöli. 

Parkolás
A településen az OTÉK 42.§-a alapján számított gépjármű-elhelyezési igényeket az alábbiak szerint kell kielégíteni:


-a falusias lakóterületen, valamint a gazdasági területeken telken belül kell biztosítani,


-a különleges területeken a parkolást saját telken és közterületen együttesen kell biztosítani.

6. KÖZMŰVESÍTÉS ÉS HÍRKÖZLÉS

A településen jelenleg a villamos-energia, a közüzemi vízellátás és a vezetékes gázellátás biztosított.

A csapadékvíz-elvezetés nyílt árokrendszerrel megoldott. A szennyvízelhelyezés egyedi szikkasztókba történik.

A településen a közművesítéssel kapcsolatos legfontosabb feladat a közműves szennyvízelvezetés kiépítése és az összközművesített ingatlanok arányának növelése. A szennyvíz kezelése vagy a zalakomári regionális szennyvíztelepre történő szennyvízelvezetés biztosításával, vagy egyedi, egy vagy néhány települést ellátó korszerű, természetközeli szennyvíztisztító telep létesítésével oldandó meg.
A belterületi beépítésre szánt területeken – a terv távlatában – a teljes közműellátást kell biztosítani úgy hogy ezen belül:

· a közüzemi szennyvízelvezetés megvalósulásáig a kommunális szennyvizet saját telken – vízzáróan szigetelt, zárt tárolóban – kell átmenetileg tárolni úgy, hogy az környezetszennyezést nem idézhet elő.

· A nyílt árkos csapadékvíz-elvezetést lehetőleg gyepes (burkolatlan) vízelvezető árokkal kell megoldani. A terület erózióérzékenysége miatt a csapadékvíz-elvezetést kiemelt gondossággal kell kezelni. Indokolt a település egészére vonatkozó komplex vízrendezési terv elkészíttetése.

A külterületi beépítésre szánt területeken legalább a részleges közműellátást kell biztosítani.

A településen a távbeszélő- és a kábel TV hálózat kiépített. Hírközlési átjátszótorony nincs a településen. Táj- és településképvédelmi okok miatt táv- és hírközlési célú magasépítmények (adó- és átjátszótornyok) a belterületen, a kertes mezőgazdasági területen, az ex-lege védett lápterületeken, az ökológiai hálózat által érintett egyéb területeken, az ökológiai (zöld) folyosó által érintett területen, a Natura 2000 területeken, a helyi jelentőségű természetvédelmi területen, a tájképvédelmi területeken, valamint a nyilvántartott régészeti lelőhelyek területén és a régészeti érdekű területeken nem létesíthetők, egyéb területeken is csak az önkormányzat hozzájárulásával.

.

A település közigazgatási területét érintik az alábbi közmű- és hírközlési hálózatok:


-nagynyomású földgázvezeték


-Antenna Hungária Rt. mikrohullámú hálózat

-5 db szénhidrogén bányászati célú kút

7. TERMÉSZET- ÉS TÁJVÉDELEM

A településen ex lege védett lápterület található, forrás nem található.
A település területét érinti az OTrT által meghatározott ökológiai hálózat övezete, amelyen belül a település területén ökológiai folyosó terület és természeti terület található. 

A településen Natura 2000 terület nem lett kijelölve.

A települést érinti Somogy megye területrendezési tervének tájképvédelmi övezete és védett természeti terület övezete. A szakhatóságokkal történt egyeztetés során kiderült, hogy a település közigazgatási területén országos védelem alatt álló terület nincs.

A belterületen található iskola telkét helyi jelentőségű természetvédelmi területté kell nyilvánítani. A település területén található idős, értékes fák helyi jelentőségű védett természeti értékként védelem alá kerülnek. A helyi jelentőségű védett természeti érték nem károsítható, nem vágható ki. Fakivágási engedély csak abban az esetben adható ki, amennyiben azt a növényegyed egészségi állapota szükségessé teszi és a fakivágás balesetveszély elhárítására irányul. A kivágást követően a fa helyén a természeti emlék azonos fafajjal és fajtával pótlandó. A helyi jelentőségű védett természeti értékek védelem alá helyezéséről azon ingatlanok tulajdonosait, amelyen a természeti érték található, értesíteni kell.

A településszerkezeti terv, a szabályozási tervek és a Helyi Építési Szabályzat 1. sz. melléklete tartalmazzák a Nemzeti Ökológiai Folyosó területeket, az ökológiai hálózatba tartozó egyéb területeket (természeti terület), a tájképvédelmi övezet által érintett területeket, a tervezett helyi jelentőségű természetvédelmi területet (az iskola telke), és a védelem alá vont helyi jelentőségű védett természeti értékeket. 

8. KULTURÁLIS ÖRÖKSÉGVÉDELEM

A településen országos védelem alatt álló művi érték nincs. 

Helyi védelemre érdemes építészeti érték az iskola épülete, a római katolikus és az evangélikus templom, az evangélikus paplak, a volt Hencz-kastély, több lakóház, gazdasági épület (istálló), kőkereszt és présház.

A helyi jelentőségű művi értékeket a szabályozási tervek, tételes felsorolásukat a helyi építési szabályzat 2. számú melléklete tartalmazzák.

A helyi védett épületekkel kapcsolatos szabályokat az építészeti örökség helyi védelmének szakmai szabályairól szóló 3/2ooo. (I. 24.) számú önkormányzati rendelet tartalmazza.

A település központi részén található – a történeti fejlődés során kialakult sajátos településszerkezetet őrző – területen helyi területi védelem indokolt. Itt a kialakult utcahálózat, telekstruktúra, beépítési mód és épülettömegek megtartása, illetve – fejlesztés esetén – az ezekhez való igazodás és illeszkedés biztosítandó. A terület helyrajzi szám szerinti felsorolását a helyi építési szabályzat 2. számú melléklete tartalmazza.

A település területén több nyilvántartott régészeti lelőhely valamint régészeti érdekű terület található. Ezeket a területeket a településszerkezeti és a szabályozási tervek tartalmazzák.

A település fejlődése és az idegenforgalmi vonzerő erősítése szempontjából fontos feladat a helyi építészeti értékek megóvása, az új építéseknél – a helyi védelem alatt álló épületekre még jellemző - hagyományőrző építészeti karakter megtartása.

2.1.

HELYI ÉPÍTÉSI SZABÁLYZAT

Miniszteri hozzájárulás (OTÉK alóli felmentés) szükséges

- a 3. § (4) f. pont – kialakult állapot esetén a jogszabályban

előírt értéknél kisebb oldalkerti méretek megtarthatók – jóváhagyásához.

VIRÁNYI ÉPÍTÉSZ STÚDIÓ KFT

PAGONY KFT.

2005. MÁJUS

Vése község Képviselőtestületének

5/2005. (IX.26.) számú

önkormányzati rendelete

„Vése helyi építési szabályzatá”-ról,
Egységes szerkezetben a
1/2007.(I.29.), 8/2007.(III.26.), 10/2007.(IX.27.), 5/2008.(IV.3.) számú rendeletekkel

Vése község Képviselőtestülete az 1990. évi LXV. törvény 16.§-ában, valamint az épített környezet alakításáról és védelméről szóló 1997. évi LXXVIII. törvény (a továbbiakban Étv) 6.§-ában kapott felhatalmazás alapján - az Országos Településrendezési és Építési Követelményekről szóló 253/1997. (XII. 20.) Kormányrendeletre (a továbbiakban OTÉK) figyelemmel- az alábbi rendeletet alkotja:

  I. FEJEZET

Általános előírások

1.§.

(1) A rendelet hatálya Vése község közigazgatási területére terjed ki.

(2) A rendelet hatálya alá tartozó területen területet felhasználni, telket alakítani, építési és bontási tevékenységet folytatni, épület, építmény rendeltetését megváltoztatni, valamint ilyen célra hatósági engedélyt adni - az általános érvényű jogszabályok mellett - e rendelet előírásainak és a szabályozási terveknek (tervező: Virányi Építész Stúdió KFT 2005. május, jsz.: 6/2004) megfelelően szabad.

(3) A szabályrendeletben nem szabályozott esetekben az OTÉK előírásait kell figyelembe venni.

(4) A szabályozási tervek kötelezően figyelembe veendő elemei:

-a külterületi és a belterületi határvonal

-a szabályozási vonalak

-a területfelhasználási módok és határok

-az övezeti és építési övezeti határok, jelek

-az övezeti és építési övezeti előírások

-az építési határvonalak

-az e rendelettel védetté nyilvánított természeti és művi értékek

-a sajátos jogintézmények

-az infrastruktúra hálózatok és létesítmények területigényes elemei

-az elvi építési engedélyterv készítési kötelezettség

-a telekalakítási terv készítési kötelezettség

-a kertépítészeti terv készítési kötelezettség

(5) A kötelező erejű szabályozási elemek – a helyi védelem alatt álló művi értékeket tartalmazó 2. sz. melléklet és a sajátos jogintézmények kivételével - csak a rendezési terv módosításával, a jogszabályokban előírt egyeztetések lefolytatásával változtathatók, képviselőtestületi jóváhagyással. A helyi védelem alatt álló művi értékek listája – külön építészeti szakvélemény alapján – valamint a sajátos jogintézmények a rendezési terv módosítása nélkül, külön önkormányzati rendelettel módosíthatók. Az egyéb, irányadó elemek változtatása – a szükséges szakhatósági egyeztetések lefolytatásával – hatósági engedélyezési eljárás keretében történhet.

(6) Az elvi építési engedélyterv készítésének kötelezettségével érintett ingatlanokon –konkrét beruházási szándék esetén - az ingatlan egészére készített, a hosszútávú, teljes beépítést tartalmazó elvi építési engedélytervben kell a beépítés funkcionális elrendezését, építészeti karakterét és műszaki feltételeit konkrétan meghatározni. Ennek részeként ki kell dolgozni a tereprendezés, közmű- és útépítés valamint a környezetvédelem műszaki paramétereit is. A megvalósítás több ütemben, szakaszosan is történhet. E területeken az engedélyezési eljáráshoz a helyi önkormányzat véleményét, valamint a települési főépítész, illetve annak hiányában a megyei főépítész szakvéleményét is be kell szerezni.

(7) Szaktervező által tervezett kertépítészeti tervet kell készíteni a "kertépítészeti terv készítési kötelezettség" -gel érintett területre. A kertépítészeti terv az építési engedélyezési terv melléklete, illetve annak részét képezi. Használatbavételi, illetve üzembehelyezési engedély csak akkor adható ki, ha a terv szerinti növényanyag elültetésre került.

(8) Az épületeket, építményeket úgy kell elhelyezni és kialakítani, hogy azok együttesen feleljenek meg a településrendezési, a környezet-, a táj-, a természet-és az építészeti-érték védelmi követelményeknek.

(9) A telekalakítások és építések engedélyezése során meg kell őrizni a meglévő településstruktúrát, beépítési módot, a jellegzetes épülettömegeket és tetőformát. Nyeles telek kialakítása nem engedélyezhető.

(10) A termőtalaj védelme érdekében az építmények termőföldön (kül- és belterületen) történő építésügyi hatósági engedélyezése során érvényre kell juttatni azt, hogy az elhelyezés a környező területen a talajvédő gazdálkodás feltételeit ne rontsa. A kivitelezés és az üzemeltetés során biztosítani kell, hogy a környezeti hatások az érintett termőföld minőségében ne okozzanak kárt. Földmunkák végzésekor a talaj termőréteg-védelmének érdekében a felső humuszos termőréteg megóvásáról gondoskodni kell.

(11) A település közigazgatási területének egy részén – elsősorban a vízfolyások medrének környezetében a teherviselő kőzettér erózióra érzékeny. E területeken a tervezést és az építési engedélyezési eljárást megelőzően olyan szakági alátámasztó munkarész készítendő, mely az építési célú területhasználatok ismeretében értékeli a terület mérnökgeológiai és vízföldtani jellemzőit, a földtani adottságokat és folyamatokat. A tervezés során alkalmazkodni kell a földtani felépítéshez és a morfológiai adottságokhoz, mivel felhagyott bányafal vagy nyitott kőzetfal peremvonalával nem lehet azonos helyzetű az építési vonal.

(12) A bruttó 400 m2-es épület nagyságrendjét meghaladó mértékű területfejlesztési és építési szándék esetében a beépítést, illetve az építési engedélyezési eljárást megelőzően olyan talajmechanikai szakvélemény készítendő, mely tisztázza a geotechnikai, mérnökgeológiai és vízföldtani jellemzőket, értékelően feltárja az építésföldtani adottságokat, az építés egyedi feltételeit, valamint a tervezett területfelhasználás várható hatásait is.

(13) A Magyar Geológiai Szolgálat Dél-dunántúli Területi Hivatalát szakhatóságként be kell vonni az elvi építési engedélyezési és az építési engedélyezési eljárásokba, az alábbi esetekben: 


-a 3 m-nél nagyobb földvastagságot érintő tereprendezéssel járó építkezések esetén (feltöltés, bevágás),


-a felsoroltakon túlmenően azon esetekben, amikor a lakosság, a tervező vagy az Önkormányzat kedvezőtlen, az altalajjal összefüggő jelenségeket észlel.

(14) A Pécsi Bányakapitányságot az engedélyezési eljárásba szakhatóságként be kell vonni –a külön jogszabályban1 meghatározott talaj kivételével – az ásványi nyersanyag-kitermeléssel járó építési, tereprendezési, vízrendezési tevékenységek engedélyezése során, ha a kitermelt ásványi nyersanyag a kitermelés helyéről elszállításra, illetve nem a kitermeléssel érintett területen deponálásra kerül, és ennek során üzletszerűen hasznosul, értékesül.

(15) A 300 m2-nél nagyobb alapterületű föld alatti tárolótérrel (pince) érintett területen, illetve nyilvántartott ásványvagyon előfordulást érintő külterületi építmény építése vagy bővítése esetén a vonatkozó jogszabály2 szerint a területileg illetékes bányakapitányság érdekelt szakhatóságnak tekintendő az építési engedélyezési eljárásokban.

(16) Ásványi nyersanyag kitermelésével járó tevékenység (bányászat, tereprendezés, egyes építési tevékenységek, vízrendezés) csak érvényes bányászati illetve külön jogszabály alapján kiadott hatósági engedély birtokában végezhető. Ezen tevékenységek végzéséhez a Bányakapitányság engedélye, illetve más hatóság engedélye esetén a Bányakapitányság szakhatósági állásfoglalása szükséges.

(17) Külterületen az illetékes természetvédelmi hatóságot –a külön jogszabályban3 meghatározott esetekben – szakhatóságként a művelési ág változtatási, telekalakítási, építési engedélyezési eljárásokba be kell vonni.

(18) Az igazgatási területen a 10 méternél magasabb, állandó jellegű sajátos építményeket és műtárgyakat (távvezeték-tartószerkezet, víztorony, hírközlési létesítmények (torony, antenna), szélkerék, geodéziai jel, siló, terményszárító, kémény, stb.) a környezethez (a domborzati és növényzeti adottságokhoz valamint a művi környezethez) illeszkedően kell elhelyezni. Ezen építmények építési engedély iránti kérelméhez tájesztétikai vizsgálatot és látványtervet kell mellékelni, valamint csatolni kell a megyei főépítész szakvéleményét is.

(19) Haszonállat tartására szolgáló épületet és trágyatárolót falusias lakó, idegenforgalmi, üdülő és intézményi funkciójú épülettől 10 m-nél távolabb kell elhelyezni. Az állattartással és az állattartó épületekkel kapcsolatos egyéb szabályokat külön önkormányzati rendelet állapítja meg.

(20) Az új – belterületté váló – beépítésre szánt területeken építési engedély csak a belterületbe vonást és az építési telkek kialakítását követően adható. A belterületbe vonás – a fejlesztési szándékok függvényében – fokozatosan, több ütemben történhet.

(21) A település területén különálló terepszint alatti építmény (pince) csak a falusias lakóterületen és a kertes mezőgazdasági területen helyezhető el – a belterületi kertterületek kivételével. Egyéb területeken terepszint alatti építmény – a talaj és talajvíz-viszonyok figyelembevételével – csak épület alatt helyezhető el, oly módon, hogy a telekre előírt beépítettség nem növelhető.

II. FEJEZET

Településszerkezet, területfelhasználás

2.§.

(1) A település igazgatási területének


a./ beépítésre szánt területei 


aa/ falusias lakóterület (Lf)


ab/ kereskedelmi, szolgáltató gazdasági terület (Gksz)


ac/ ipari gazdasági terület, ezen belül:


- jelentős mértékű zavaró hatású ipari terület (Gip)

ad/ különleges terület, ezen belül


- temető, kegyeleti park (Kü-T)


- idegenforgalmi fogadóhelyek (Kü-I)


- idősek otthona (Kü-Ö)


-sportterület (Kü-S)


-hulladékudvar (Kü-H)


b./ beépítésre nem szánt területei


ba./ közlekedési és közműterület, ezen belül:


- közút (KÖu)


bb./ zöldterület, ezen belül


- közpark (Z)


bc./ erdőterület, ezen belül




- védelmi (Ev)



- gazdasági (Eg)


- turisztikai (Et)


bd./ mezőgazdasági terület, ezen belül



         - általános mezőgazdasági terület (Má)



         - kertes mezőgazdasági terület (Mk)


be./ vízgazdálkodási terület



         - folyó és állóvizek medre és parti sávja (V)

(2)
A beépítésre szánt és a beépítésre nem szánt területek (területfelhasználási egységek), valamint az építési övezetek és az övezetek határvonalait a szabályozási tervek tartalmazzák.

III. FEJEZET

Beépítésre szánt területek

Falusias lakóterület

3.§.

 (1)
A lakóterületre vonatkozóan az OTÉK 14.§. előírásait kell alkalmazni az alábbi eltérésekkel:


a.,az OTÉK 14§. (1) bekezdés szerinti épületmagasság 7,5 méter helyett a szabályozási terv szerinti lehet


b.,nem helyezhetők el az OTÉK 14.§. (2) bekezdés 8 pontjában felsorolt létesítmények.

(2)
A területre vonatkozó előírásokat – beépítési mód, maximális építménymagasság, maximális beépítettség, minimális telekterület – a belterület szabályozási terv is tartalmazza, az alábbiak szerint:

	Jel
	Beépítési mód
	Beépítési % maximum*
	Építménymag. maximum (m)
	Telekterület minimum (m2)

	Lf1
	O, SZ
	30
	4,5
	800

	Lf2
	O
	30
	4,5
	800

	Lf3
	O
	30
	4,5
	1000

	Lf4
	O
	25
	4,5
	1200

	Lf5
	O
	25
	4,5
	1500

	Lf6
	O
	20
	4,5
	2000

	Lf7
	O
	15
	4,5
	2500


*-A beépítési százalék megállapításakor a telekterület 1500 m2 feletti része 50 %-ban számítható be. (pl.: 2500 m2-es telken, 1500 m2+(1000 m2/2)=2000 m2
a beépítési százalék megállapításakor figyelembe vehető telekterület 2500 m2-es telek esetén 2000 m2.)

Szabadonálló beépítés is engedélyezhető megfelelő szélességű telek esetén, az oldalhatáronálló beépítésnek megfelelő építési helyen belül.

A maximális építménymagasságnál nagyobb magasság is engedélyezhető (pl. mezőgazdasági géptároló), ha azt az adott funkcióra vonatkozó előírások indokolttá teszik. Ennek indokoltságát – a települési főépítész, illetve annak hiányában a megyei főépítész szakvéleményének kikérésével – az engedélyező hatóság állapítja meg.

(3) A lakóterület építési telkein 1-2 egységes, a lakó és/vagy üdülő-pihenő funkciót kielégítő lakóépületek egyaránt építhetők. 

(4) A lakóterületen az új épületeket, építményeket a meglévő állapothoz igazodóan kell elhelyezni és kialakítani, úgy hogy azok a történeti fejlődés során kialakult jelenlegi telekstruktúrát és helyi építészeti karaktert megőrizzék, illetve a szomszédos telkek beépítését ne akadályozzák, és rendeltetésszerű használatukat ne zavarják. Mindezek biztosítása érdekében:


a., a kialakítható legkisebb telekterület a szabályozási terv szerinti lehet, úgy hogy új lakóterület kialakításánál az átlagos telekszélesség 20,0 méternél kevesebb nem lehet.



Az övezeti előírásban meghatározott minimális telekterületnél kisebb, meglévő építési telek is beépíthető, ha az egyéb előírások betarthatók.


b., a beépítési mód a szabályozási terv szerinti lehet


c., az épületek tömeg- és homlokzatalakítása, anyaghasználata a hagyományos építészeti karakterhez igazodó legyen úgy hogy a lakóépületek utcai homlokzatszélessége 8,5 m-nél több nem lehet (keresztszárny az utcai homlokzatsíktól min. 4,5 m-re építhető).

d., az épületek tetőfedése cserép, betoncserép, bitumenes zsindely, a tetőidom jellemző hajlásszöge 35-45o közötti lehet. A 8 m-nél nagyobb fesztávú csarnokszerkezetek – tárolók, állattartó épületek, stb. – alacsonyabb hajlásszögű tetővel, illetve formájában és karakterében a cseréphez igazodó fedéssel vagy fémlemezfedéssel is építhetők.


e., az építési telken az OTÉK fogalom-meghatározásai között definiált melléképítmények is elhelyezhetők, a kirakatszekrény és a föld feletti gáztartály kivételével. 


f., az elő- oldal-és hátsókert előírásait a kialakult állapot figyelembevételével az alábbi keretek között kell meghatározni:



-az előkertet – a szabályozási terven jelölt építési határvonal figyelembe vételével - a kialakult helyzethez igazodóan kell meghatározni



-az oldalkertet a beépítési mód függvényében – a kialakult helyzet és az 

OTÉK 35. és 36.§. előírásai alapján – kell meghatározni azzal az eltéréssel, hogy az OTÉK 35.§. (6) bekezdésben előírtak az oldalkert egészére vonatkoznak. Kialakult állapot esetén a meglévő épületek egyedi építési ügyeinek engedélyezési eljárásában 6 m-nél kisebb oldalkerti és építmények közötti legkisebb távolsági méretek az illetékes tűzoltóság hozzájárulásával tarthatók meg. Új épületek építése esetén a 6 m-nél kisebb oldalkerti és építmények közötti legkisebb távolsági méretek – maximum 4,5 m építménymagasság mellett minimum 4 m-ig történő - csökkentése az illetékes tűzoltóság hozzájárulásával és csak azon esetekben alkalmazható, ha a meglévő telek szélessége a 14 métert nem éri el. (Jóváhagyásához OTÉK alóli felmentés szükség.)




-a hátsókertet építési határvonal figyelembevételével kell biztosítani.

(5)  A lakóépületekkel szemközti oldalhatáron, oldalkertben álló meglévő épületek a meglévő alapterületükkel és tömegükkel megtarthatók, felújíthatók, de nem bővíthetők, illetve új épületek nem létesíthetők.
(6) A lakóterületen 

a./ a teljes közműellátás, és

       b./ a burkolt út 

            biztosítandó.

(7) A saját gépkocsi elhelyezését telken belül kell biztosítani.

(8) A lakóterület építési telkein a zölddel való fedettség minimum 50 % kell legyen.

(9) Falusias lakóterületen nem létesíthető a környezeti hatásvizsgálatról szóló jogszabály4 hatálya alá tartozó tevékenységek számára kialakított létesítmény.

(10) A lakóterületek lehatárolását a belterület szabályozási terv tartalmazza.

Kereskedelmi, szolgáltató gazdasági terület

4.§.

(1) A területre vonatkozóan az OTÉK 19.§. előírásait kell alkalmazni azzal az eltéréssel, hogy a területen nem helyezhetők el az OTÉK 19.§. (2) bekezdés 4 és 5 pontja, valamint a (3) bekezdés szerinti létesítmények.

(2) A területre vonatkozó előírásokat – beépítési mód, maximális építménymagasság, maximális beépítettség, minimális telekterület – a szabályozási tervek is tartalmazzák az alábbiak szerint:

	      Jel
	    Beépítési mód
	   Beépítési %

  maximum
	    Építménymag.

   Maximum (m)
	  Telekterület

  Minimum (m2)

	 Gksz-1
	    SZ , O
	   60
	    7,5   
	3000 

	 Gksz-2
	    SZ 
	   30 
	    7,5   
	5000 


A maximális építménymagasságnál nagyobb magasság is engedélyezhető, ha azt az alkalmazott üzemtechnológia indokolttá teszi, továbbá ha az megfelel az OTÉK 36.§.(2) bekezdéseiben foglalt követelményeknek. Ennek indokoltságát – a települési főépítész, illetve annak hiányában a megyei főépítész szakvéleményének kikérésével – az engedélyező hatóság állapítja meg. 

A 394/4., 394/5. hrsz-ú ingatlanok esetében az építmény és a telekhatár távolsága legalább 1 m legyen.

(3) Konkrét beruházási szándék esetén – az érintett ingatlan egészére készített, a végállapotot tartalmazó – elvi építési engedélytervet kell készíteni. A megvalósítás több ütemben, szakaszosan is történhet.

(4) Igény esetén portaépület az előkertben, illetve a beültetési kötelezettséggel érintett területen is építhető.

(5) A kereskedelmi, szolgáltató és gazdasági területen meglévő lakóépületek felújíthatók, korszerűsíthetők, de nem bővíthetők, illetve új lakóépületek önállóan nem építhetők.

(6) A kereskedelmi szolgáltató gazdasági területen az épületek tetőfedése – a nagyfesztávú csarnokszerkezetek kivételével – cserép, betoncserép, és bitumenes zsindely; a tető hajlásszöge 30-45o közötti lehet. A nagyfesztávú csarnokszerkezetek – raktárak, műhelyek, stb. – alacsonyabb hajlásszögű tetővel, illetve formájában és karakterében a cseréphez igazodó fedéssel vagy fémlemez fedéssel is építhetők.

(7) A kereskedelmi, szolgáltató gazdasági területen:

a./ belterületen a teljes, külterületen legalább a részleges közműellátás és 

b./ a burkolt út 

biztosítandó

(8) A parkolószükségletet a telken belül kell kielégíteni. A területen csak fásított parkoló alakítható ki.

(9) A területen a zölddel való fedettség minimum 30 % kell legyen.

(10) A területen – beültetési kötelezettségként –a teljes telekméret minden 200 m2-e után 1 db, min. 16/18 törzskör- méretű fa ültetendő. A fákat a használatbavételi engedély kérelmezéséig el kell ültetni; használatbavételi engedély csak a beültetési kötelezettség teljesítése után adható ki. A működés során a tulajdonos köteles gondoskodni a fák fenntartásáról, szükség esetén pótlásáról is.

(11)  A kereskedelmi szolgáltató gazdasági terület lehatárolását a szabályozási tervek tartalmazzák.

Ipari gazdasági terület

5.§.

(1) Az ipari gazdasági területekre vonatkozóan az OTÉK 20.§. előírásait kell alkalmazni azzal az eltéréssel, hogy nem helyezhetők el az (5) bekezdés 2. pont szerinti létesítmények.

(2) Az ipari gazdasági terület jelentős mértékű zavaró hatású ipari terület (Gip) 

(3) Az ipari gazdasági területeken a meghatározott funkcióval illetve technológiával összefüggő épületek és azok kiszolgáló építményei helyezhetők el.

(4) Az ipari gazdasági területekre vonatkozó övezeti előírásokat – beépítési mód, maximális építménymagasság, maximális beépítettség, minimális telekterület – a belterület szabályozási terv is tartalmazza, az alábbiak szerint:

	Jel
	Beépítési mód
	Beépítési % maximum
	Építménymag maximum (m)
	Telekterület minimum (m2)

	Gip
	SZ
	30
	7,5
	5000


A maximális építménymagasságnál nagyobb magasság is engedélyezhető, ha azt az alkalmazott üzemtechnológia indokolttá teszi, továbbá ha az megfelel az OTÉK 36.§.(2) bekezdéseiben foglalt követelményeknek. Ennek indokoltságát – a települési főépítész, illetve annak hiányában a megyei főépítész szakvéleményének kikérésével – az engedélyező hatóság állapítja meg.

(5) Az elvi építési engedélyterv készítési kötelezettséggel érintett területeken konkrét beruházási szándék esetén – az érintett ingatlan egészére vonatkozó, a végállapotot tartalmazó – elvi építési engedélytervet kell készíteni. A megvalósítás több ütemben, szakaszosan is történhet.

(6) Igény esetén portaépület az előkertben, illetve a beültetési kötelezettséggel érintett területen is építhető.

(7) Az ipari gazdasági területen az épületek tetőfedése – a 8 m-nél nagyobb fesztávú csarnokszerkezetek kivételével – cserép, betoncserép és bitumenes zsindely; a tetőidom jellemző hajlásszöge 30-45o közötti lehet. A 8 m-nél nagyobb fesztávú csarnokszerkezetek – üzemcsarnokok, tárolók, állattartó épületek, stb. – alacsonyabb hajlásszögű tetővel, illetve formájában és karakterében a cseréphez igazodó fedéssel vagy fémlemez fedéssel is építhetők.

(8) Az ipari gazdasági területen:

a./ a teljes közműellátás és

b./ a burkolt út 

biztosítandó.

(9) A parkolószükségletet a telken belül kell kielégíteni. A területen csak fásított parkoló alakítható ki.

(10) A területen a zölddel való fedettség minimum 40 % kell legyen.

(11) A területen – beültetési kötelezettségként – a teljes telekméret minden 300 m2-e után 1 db, minimum 16/18 törzskörméretű fa ültetendő. A fákat a használatbavételi engedély kérelmezéséig el kell ültetni, a használatbavételi engedély csak csak a beültetési kötelezettség teljesítése után adható ki. A működés során a tulajdonos köteles gondoskodni a fák fenntartásáról, szükség esetén pótlásáról is.

(12) Az ipari gazdasági területek lehatárolását a belterületi szabályozási terv tartalmazza.

Különleges terület

6.§. 

(1) A település területén különleges területek a temető (Kü-T), az idegenforgalmi fogadóhelyek (az Erzsébet utca keleti részén lévő falumúzeum, vendégház és kézműves műhely (Kü-I1) , valamint a volt malom (Kü-I2)), az idősek otthona területe (Kü-Ö), a sportterület (Kü-S) és a hulladékudvar területe (Kü-H).

(2) A temető területén csak sírhelyek, a temető üzemeltetéséhez szükséges építmények, egyházi építmények és parkolóhelyek létesíthetők. A lezárt temető területe kegyeleti parkká alakítandó, és akként kezelendő.

(3) Urnás temetés elsődlegesen urnasírba javasolt, urnafal zárt kerítésként, vagy kerítésszakaszként alakítható ki.

(4) Az idegenforgalmi fogadóhelyek (a falumúzeum, vendégház és kézműves műhely (Kü-I1), és a volt malomból kialakítandó vendégház (Kü-I2)) területén, valamint az idősek otthona (Kü-Ö), és a sportterületen (Kü-S), illetve a hulladékudvar (Kü-H) területén a meghatározott funkcióval összefüggő épületek és azok kiszolgáló építményei helyezhetők el.

(5) A különleges területek övezeti előírásait a szabályozási tervek is tartalmazzák, az alábbiak szerint:

	Jel
	    Beépítési mód
	   Beépítési %

  maximum
	  Építménymag.

   maximum (m)
	  Telekterület

  minimum (m2)
	    Zölddel való fedettség (%)

	 Kü-T
	    SZ 
	   15
	     4,5  
	   K 
	50

	 Kü-I1
	    SZ 
	   20
	     4,5  
	   K
	50

	 Kü-I2
	    SZ 
	   30
	     7,5  
	   K
	50

	 Kü-Ö
	    SZ 
	   20
	     7,5  
	   3000
	50

	 Kü-S
	    SZ 
	   15
	     4,5  
	   1000
	40

	 Kü-H
	    SZ 
	   30
	     4,5  
	   3500
	40


A maximális építménymagasságnál nagyobb magasság is engedélyezhető, ha azt az adott funkcióra vonatkozó előírások indokolttá teszik (pl. harangtorony, sportcsarnok), továbbá ha az megfelel az OTÉK 36.§.(2) bekezdéseiben foglalt követelményeknek. Ennek indokoltságát – a települési főépítész, illetve annak hiányában a megyei főépítész szakvéleményének kikérésével – az engedélyező hatóság állapítja meg.

(6) Az elvi építési engedélyterv készítési kötelezettséggel érintett területeken – kivéve a KüH és KüI - konkrét beruházási szándék esetén – az érintett ingatlan egészére készített, a végállapotot tartalmazó – elvi építési engedélytervet készíteni. A megvalósítás több ütemben, szakaszosan is történhet. Amennyiben az elvi építési engedélyben szereplő tevékenység környezeti hatásvizsgálathoz kötött, az elvi építési engedélyterv során a vonatkozó jogszabály5 szerint kell eljárni.

(7) A különleges területen – kivéve a Küh, ahol konténer elhelyezhető - az épületek tetőfedése – a nagyfesztávú csarnokszerkezetek kivételével – cserép, betoncserép, bitumenes zsindely; a tetőidom jellemző hajlásszöge 35-45o közötti lehet. A nagyfesztávú csarnokszerkezetek – sportcsarnok, stb. – alacsonyabb hajlásszögű tetővel, illetve formájában és karakterében a cseréphez igazodó fedéssel vagy fémlemezedéssel is építhetők.

(8) A 4,5 m maximális építménymagasságú övezetekben az építmények közötti legkisebb tűztávolság 6 m lehet. Ha a szomszédos építmények között nem biztosítható a minimum 6 m távolság, akkor az építményeket tűzfalas kialakítással kell létesíteni.

(9) A különleges területen:

a./ a teljes közműellátás, és 

b./ a burkolt út

biztosítandó.

(10) A parkolószükségletet elsősorban telken belül kell kielégíteni. Amennyiben a szükséges parkolóhelyeket telken belül nem lehet biztosítani, akkor a közterület tulajdonosának hozzájárulásával lehet a gépjárműveket közterületen elhelyezni. A területen csak fásított parkoló alakítható ki.

(11) A különleges területek lehatárolását a szabályozási tervek tartalmazzák.

IV. FEJEZET

Beépítésre nem szánt területek

Közlekedési és közműterület

7.§.

(1)
A közlekedési és közműterületekre vonatkozóan az OTÉK 26.§. előírásait kell alkalmazni, a (3) bekezdés 2,3,4 pontja kivételével.

(2) A közlekedési területek rendeltetésszerű, korlátozás nélküli szabad használatát  biztosítani kell.

(3) A közlekedési- és közmű területen - a védőtávolságokra is figyelemmel - a közmű- és hírközlési vezetékeket úgy kell kiépíteni, hogy hosszú távon valamennyi közmű- és hírközlési hálózat – a belterületen föld alatt – elhelyezhető legyen.

(4) Az utak mentén – külterületen egyoldali, min. 8 m tőtávolsággal – fasorok ültetendők, a meglévő fasorok, fás bozótok csak engedéllyel vághatók ki abban az esetben, amennyiben azt a fás növényállomány egészségi állapota indokolttá teszi.

(5) Új út kialakítása esetén használatba vételi engedély csak az előírt növényállomány elültetését követően adható ki.

(6) Külterületen a mezőgazdasági utak szabályozási szélessége legkevesebb 8,0 m kell legyen.

(7) A közlekedési és közműterületeket a szabályozási tervek tartalmazzák.

Zöldterület

8.§.

(1) A területre vonatkozóan az OTÉK 27.§. előírásait kell alkalmazni, azzal az eltéréssel, hogy a területen nem helyezhető el az OTÉK 27. §. (4) bekezdés b, c pontja szerinti létesítmény.

(2) A zöldterületek rendeltetésszerű, korlátozás nélküli szabad használatát biztosítani kell.

(3) A kertépítészeti terv készítési kötelezettséggel érintett területek kialakítása csak szaktervező által készített kertépítészeti terv alapján történhet.

(4) A területen a zölddel való fedettség minimum 70 % kell legyen, melyet többszintesen( gyep, cserje, fa ) kell kialakítani, úgy hogy a fával való fedettség minimum 60 % legyen.

(5) A zöldterületek lehatárolását a belterület szabályozási terv tartalmazza.

Erdőterület

9. §.

(1) Az erdőterületekre vonatkozóan az OTÉK 28.§. előírásai közül a gazdasági (Eg), a turisztikai (Et) és védelmi (Ev) rendeltetésű erdőkre vonatkozókat kell alkalmazni. 

(2) A meglévő erdőterületek művelési ága nem változtatható meg, kivéve - különösen indokolt esetben a bányászati tevékenység miatti művelési ág váltást, illetve – a termőhelyre jellemző természetes vegetáció kialakítására alkalmas területeket, ahol az erdészeti hatóság engedélye alapján történhet a más művelési ágra való átminősítés.

(3) Az erdőterületen kerítést létesíteni csak ideiglenesen, természetvédelmi, vadgazdálkodási illetve erdőgazdálkodási célból szabad.

(4) Az Ev-1 és Et-1 övezeti jelű – tájképvédelmi terület övezete által érintett – erdőterületen a művelési ágak megváltoztatása, épület illetve közút, közmű- és hírközlési nyomvonalas létesítmény építése környezeti hatásvizsgálat alapján, a természetvédelmi hatóság által meghatározott feltételekkel engedélyezhető. A tájképet jelentősen megváltoztató építmények terveihez látványtervet kell készíteni. A területen csak az erdőgazdálkodást, vadgazdálkodást, turizmust, kutatást-ok​tatást szolgáló épületek helyezhetők el a természeti értékek sérelme nélkül

(5) Az Ev-2 és Eg-2 övezeti jelű – ökológiai hálózat által érintett egyéb terület, ökológiai (zöld) folyosó övezete és tájképvédelmi terület övezete által érintett – erdőterületen a (4) bekezdés előírásait az alábbiakkal együttesen kell alkalmazni

a.,beépítésre szánt terület nem jelölhető ki

b.,csak extenzív jellegű vagy természet- és környezetkímélő gazdálkodási módszerek használhatók, illetve a kialakult tájhasználatot megváltoztani csak a természeti állapothoz közelítés érdekében szabad.

c., a művelési ágak megváltoztatása, épület illetve – különösen indokolt esetben bányászati tevékenység, valamint – közút, közmű- és hírközlési nyomvonalas létesítmény építése környezeti hatásvizsgálat alapján, a természetvédelmi hatóság által meghatározott feltételekkel engedélyezhető.

(6) Az erdőterületeket érintő művelési ág változtatási, telekalakítási és építési engedélyezési eljárásokba szakhatóságként az Állami Erdészeti Szolgálatot is be kell vonni.

(7) Az erdőterületek övezetek szerinti tagolását a szabályozási tervek tartalmazzák.

Mezőgazdasági terület

10 §.

(1) A mezőgazdasági területekre vonatkozóan az OTÉK 29.§. előírásait kell alkalmazni azzal az eltéréssel, hogy a (3) és (4) bekezdés előírásai helyett jelen rendelet előírásait kell alkalmazni.

(2) A település közigazgatási területén a mezőgazdasági területek az alábbi övezetekre tagozódnak:

-Má
általános mezőgazdasági terület 

-Má-0
építési lehetőség nélküli általános mezőgazdasági terület

-Má-1
tájképvédelmi terület övezete által érintett általános mezőgazdasági terület

-Má-2
ökológiai (zöld) folyosó övezete és tájképvédelmi terület övezete által érintett általános mezőgazdasági terület

-Mk
kertes mezőgazdasági terület

-Mk-0
építési lehetőség nélküli kertes mezőgazdasági terület

(3) A mezőgazdasági területen birtokközpontot az OTÉK 29.§. (5) és (6) bekezdés előírásai szerint lehet kialakítani.

(4) A mezőgazdasági területek övezetek szerinti tagolását a szabályozási tervek tartalmazzák.

Általános mezőgazdasági terület

11.§.

(1) Az általános mezőgazadsági területeken e rendelet 10.§. előírásait és az alábbiakat együtt kell alkalmazni.

(2) Az általános mezőgazdasági területen



a.,
1 ha-nál kisebb és 30 m-nél keskenyebb telket kialakítani nem szabad



b.,
1 ha-nál kisebb területen épület nem helyezhető el



c.,
1ha-nál nagyobb területen a terület rendeltetésszerű használatát szolgáló gazdasági épület építhető úgy, hogy a beépített alapterület a telek 1,5 %-át, illetve a 300 m2 –t nem haladhatja meg.

(3)
Az általános mezőgazdasági területen tanya és farmgazdaság úgy alakítható ki, hogy:



a.,szántóföldi művelés esetén 10 ha-nál nagyobb telken, a terület rendeltetésszerű használatát szolgáló és a lakófunkciót is kielégítő épület építhető úgy, hogy a beépített alapterület a telek 1 %-át, illetve a 1500 m2-t nem haladhatja meg



b.,gyep művelési ágú, 5 ha-nál nagyobb telken, hagyományos almos állattartó és a lakófunkciót is kielégítő épület építhető úgy, hogy a beépített alapterület a telek 1 %-át, illetve a 1500 m2-t nem haladhatja meg



c.,szőlőműveléssel hasznosított területen 2 ha-nál nagyobb telken, a termelést és a borturizmust szolgáló, valamint a lakófunkciót is kielégítő épület építhető úgy, hogy a beépített alapterület a telek 2 %-át, illetve a 650 m2-t nem haladhatja meg



d.,művelt gyűmölcsültetvény esetén 3 ha-nál nagyobb telken a mezőgazdasági termelést, feldolgozást szolgáló és a lakófunkciót is kielégítő épület építhető úgy, hogy a beépített alapterület a telek 1,5 %-át, illetve a 1500 m2-t nem haladhatja meg.

(4)
Az általános mezőgazdasági területen a lakásfunkció a megengedett beépítettség 50 %-át nem haladhatja meg. A létesíthető lakóépületek építménymagassága legfeljebb 4,5 m, az üzemi illetve gazdasági épület és építmény építménymagassága – az alkalmazott üzemtechnológia függvényében – ennél nagyobb is lehet. Ennek indokoltságát – a települési főépítész, illetve annak hiányában a megyei főépítész szakvéleményének kikérésével – az engedélyező hatóság állapítja meg.

(5)
Az általános mezőgazdasági területen 


a.,a tájba illeszkedő, hagyományos tömegű és építészeti karakterű épületeket lehet elhelyezni szabadon álló beépítési móddal


b.,az épületek tetőfedése – a 8 méternél nagyobb fesztávú csarnokszerkezetek kivételével – cserép, betoncserép, bitumenes zsindely, a tető hajlásszöge 35-45o közötti lehet. A 8 méternél nagyobb fesztávú csarnokszerkezetek – tárolók, állattartó épületek, stb. – alacsonyabb hajlásszögű tetővel, illetve formájában és karakterében a cseréphez igazodó fedéssel vagy fémlemez fedéssel is építhetők.

(6)
Állattartó épületet tavak partjától legkevesebb 500 m, egyéb felszíni vizektől legkevesebb 100 m távolságra lehet elhelyezni.

(7)
Az Má-0 övezeti jelű – építési lehetőség nélküli – általános mezőgazdasági területen épületet építeni nem lehet; azon csak a nyomvonal jellegű építmények és műtárgyaik helyezhetők el, külön jogszabályok előírásai alapján.

(8)
Az Má-1 övezeti jelű – tájképvédelmi terület övezete által érintett – általános mezőgazdasági területen a művelési ágak megváltoztatása, épület illetve közút, közmű- és hírközlési nyomvonalas létesítmény építése környezeti hatásvizsgálat alapján, a természetvédelmi hatóság által meghatározott feltételekkel engedélyezhető. A tájképet jelentősen megváltoztató építmények terveihez látványtervet kell készíteni.

(9) Az Má-2 övezeti jelű –ökológiai (zöld) folyosó övezete és tájképvédelmi terület övezete által érintett – általános mezőgazdasági területen a (8) bekezdés előírásait az alábbiakkal együttesen kell alkalmazni:

a., beépítésre szánt terület nem jelölhető ki

b., csak extenzív jellegű, vagy természet- és környezetkímélő gazdálkodási módszerek használhatók, illetve a kialakult tájhasználatot megváltoztatni csak a természeti állapothoz közelítés érdekében szabad.

c., a művelési ágak megváltoztatása, épület illetve közút, közmű- és hírközlési nyomvonalas létesítmény építése környezeti hatásvizsgálat alapján, a természetvédelmi hatóság által meghatározott feltételekkel engedélyezhető.

Kertes mezőgazdasági terület

12.§.

(1) A kertes mezőgazdasági területeken e rendelet 10.§. előírásait és az alábbiakat együtt kell alkalmazni.

(2) Az Mk övezeti jelű kertes mezőgazdasági területeken

a.,
lakóépület nem építhető, 

b.,
a kialakítható legkisebb új telekterület 1500 m2 , úgy hogy a telekszélesség 15 m-nél kevesebb nem lehet

c.,
gazdasági épület csak művelt telekre, legfeljebb 3 %-os beépítettséggel építhető úgy, hogy az 60 m2-nél nagyobb nem lehet. Az építménymagasság nem haladhatja meg a 3,5 m-t.

d.,
a 720 m2-nél nagyobb, de az 1500 m2-nél kisebb, meglévő, művelt telkek a 3 %-os beépítettségig beépíthetők, illetve a meglévő beépítések eddig bővíthetők. Ezt meghaladó meglévő beépítettség esetén a gazdasági épületek eredeti kubatúrájukban megtarthatók, felújíthatók, korszerűsíthetők, de nem bővíthetők

e.,
építésjogi szempontból a területen műveltnek az a telek minősül, amelynek legalább 60 %-án szőlő, gyümölcs illetve más intenzív kertészeti kultúra található.

(3) Az Mk övezeti jelű kertes mezőgazdasági területeken


a.,a tájba illeszkedő, hagyományos tömegű és építészeti karakterű épületeket lehet elhelyezni


b., a tető hajlásszöge 35-45o közötti, az épületek tetőfedése cserép, betoncserép, színes síkpala, nád vagy zsúpszalma.

(4) Az Mk-0 övezeti jelű – építési lehetőség nélküli – kertes mezőgazdasági területen épületet építeni nem lehet; azon csak a nyomvonal jellegű építmények és műtárgyaik helyezhetők el, külön jogszabályok előírásai alapján.

Vízgazdálkodási terület

13.§.

(1)
Az igazgatási területen lévő vízgazdálkodási területekre vonatkozóan az OTÉK 30.§., valamint a vonatkozó külön jogszabályok6,7 előírásait kell alkalmazni.

(2)
Természetes és természetközeli állapotú vízfolyások, vizes élőhelyek partvonalától számított 50 m-en belül, természetes és természetközeli állapotú tó partjától számított 100 m-en belül, valamint a vízfolyások hullámterében – a jogszerűen beépített területek kivételével – tilos új épületek, mesterséges létesítmények elhelyezése. A meglévő épületek, építmények, létesítmények átépítéséhez, átalakításához, vízi létesítmények, a halastavakon a halászati célú hasznosítást szolgáló létesítmények létesítéséhez, kivitelezéséhez az illetékes természetvédelmi hatóság, valamint az illetékes vízügyi igazgatóság hozzájárulása szükséges. 

(3)
A vízfolyások és a tavak jókarban tartásáról folyamatosan gondoskodni kell. Ennek végrehajthatósága érdekében a vízfolyások mellett 6-6 m, a tó körül 3 m szélességű parti kezelősáv biztosítandó, melyen belül a fenntartást akadályozó létesítmény és növényzet nem lehet.

(4)
A vízfolyások területén fenntartási, fejlesztési munkák abban az esetben engedélyezhetők, amennyiben a terület természetközeli állapotának visszaállítását elősegítik.

(5)
A vízgazdálkodási területek lehatárolását a szabályozási tervek tartalmazzák.

IV. FEJEZET

Közhasználatra szolgáló területek

14.§.

(1) Az igazgatási területen az állami és önkormányzati tulajdonú közlekedési és közműterületek (közterületek), a zöldterületek és turisztikai rendeltetésű erdők a közhasználatra szolgáló területek. 

(2) A közhasználatra szolgáló területeket rendeltetésének megfelelő célra bárki szabadon használhatja; a rendeltetéstől eltérő használathoz a közterület tulajdonosának (kezelőjének) hozzájárulása, valamint az illetékes hatóság engedélye szükséges.

(3) A parkolóigény közterületen történő kielégítéséhez a terület tulajdonosának hozzájárulását is be kell szerezni.

V. FEJEZET

Közműellátás, közmű- és hírközlési létesítmények

15.§.

(1) A belterületi beépítésre szánt területeken – a terv távlatában –a teljes közműellátást kell biztosítani úgy, hogy ennek keretében:

a./ a közüzemi energia szolgáltatás (villamos-energia és vezetékes gáz)

b./ a közüzemi ivóvíz-szolgáltatás (ennek részeként a vonatkozó jogszabályban8 meghatározott oltóvíz intenzitás és oltóvíz mennyiség föld feletti tűzcsapokkal)

c./ közüzemi szennyvízelvezetés (annak megvalósulásáig átmenetileg a kommunális szennyvíz saját telken – vízzáróan szigetelt, zárt tárolóban – történő átmeneti tárolása úgy, hogy környezetszennyezést nem idézhet elő)

d./ a közterületi nyílt vagy zárt rendszerű csapadékvíz elvezetés

megoldott legyen.


Fenti közműellátás megléte feltétele az építési telekké nyilvánításnak, illetve a 

           beépíthetőségnek.

(2) A külterületi beépítésre szánt területeken legalább a részleges közműellátást kell biztosítani úgy, hogy ennek keretében

a./ a közüzemi villamos-energia szolgáltatás

b./a közüzemi ivóvíz-szolgáltatás (ennek részeként a vonatkozó jogszabályban9 meghatározott oltóvíz intenzitás és oltóvíz mennyiség föld feletti tűzcsapokkal)

c./ az egyedi közművel történő szennyvíztisztítás és szennyvízelhelyezés

d./ a közterületi nyílt rendszerű csapadékvíz elvezetés

megoldott legyen.


Fenti közműellátás megléte feltétele az építési telekké nyilvánításnak, illetve a 

           beépíthetőségnek.

(3) A településen a szennyvízcsatorna-hálózat megépültét követően a rákötés egy éven belül kötelező.

(4) A szennyvízcsatorna-rendszer kiépítéséig a zárt tárolóban összegyűjtött és szippantással eltávolításra kerülő szennyvizet engedélyezett lerakóhelyre kell szállítani. 

(5) A településen a csapadékvíz-elvezetést kiemelt gondossággal kell kezelni. Új területek beépítésének feltétele, hogy a beépítésre tervezett és közterületeken a felszíni vizek akadálytalan és eróziómentes elvezetése biztosított legyen. A csapadékvíz elvezetés vízjogi engedélyköteles tevékenység, melyhez az engedélyt a Nyugat-dunántúli Környezetvédelmi, Természetvédelmi és Vízügyi Felügyelőségtől kell megkérni a vonatkozó külön jogszabály10 szerint.

(6) A belterületen, a kertes mezőgazdasági területeken, az ex lege védett lápterületen, az ökológiai (zöld) folyosó övezete és az ökológiai hálózat övezete által érintett egyéb területeken, a Natura 2000 területeken, a helyi jelentőségű természetvédelmi területen, a tájképvédelmi terület övezete által érintett területeken, illetve a nyilvántartott régészeti lelőhelyek területén és a régészeti érdekű területeken – település- és tájképvédelmi okok miatt – új táv- és hírközlési célú magasépítmények (adó és átjátszó tornyok) nem létesíthetők. Az egyéb területeken történő telepítés is csak önkormányzati hozzájárulással történhet.

Kommunális ellátás, kommunális létesítmények

16.§.

(1) A településen a kommunális szilárd hulladék szervezett gyűjtése és elszállítása – a marcali kommunális hulladéklerakó telepre – megoldott. Hulladékgyűjtésre csak szabványosított zárt edény, konténer használható. A gyűjtőedények – a szelektív gyűjtőedények kivételével - közterületen nem tárolhatók, elhelyezésüket telken vagy épületen belül kell biztosítani.

(2) A település közigazgatási területén térségi hulladéklerakó nem létesíthető.

(3) Az esetleges állati tetemeket ATEV feldolgozóhelyre kell szállítani. 

VI. FEJEZET

Környezetvédelem

17.§.

(1) Az igazgatási területen a környezethasználatot úgy kell megszervezni és végezni, hogy: 


a./ a legkisebb mértékű környezetterhelést és igénybevételt idézze elő,


b./ megelőzze a környezetszennyezést


c./ kizárja a környezetkárosítást

(2) A településen veszélyes hulladék keletkezését eredményező tevékenység csak úgy

folytatható, hogy az üzemeltető köteles gondoskodni a veszélyes hulladék környezetszennyezést kizáró elhelyezéséről és ártalmatlanításáról. Veszélyes hulladék a vonatkozó külön jogszabályok11,12 és hatósági előírások szerint átmeneti jelleggel tárolható. (Átmeneti tárolás zárt térben történhet a talaj, talajvíz és a felszíni vizek veszélyeztetése nélkül).

(3) Levegőtisztaság – védelmi szempontból, a levegőtisztaság – védelme érdekében az érvényes jogszabályokban13,14,15 foglaltakat be kell tartani.

(4) A levegő tisztaságának védelme érdekében külön helyi rendeletet kell alkotni az avar és kerti hulladék kezelésének szabályaira.

(5) A település szennyezés-érzékenységi szempontból érzékeny terület. A területen talajszennyezést okozó objektum nem helyezhető el, és tevékenység nem engedélyezhető.

(6) Védőfásításokkal gondoskodni kell a szántóföldi porszennyezés és az élővizek szennyezésének megakadályozásáról, valamint a gazdasági területek környezeti károkozásának csökkentéséről.

(7) A településen a zajvédelem az országos előírás16 szerint, annak megfelelően biztosítandó. A zajt keltő és a zajtól védendő létesítményeket egymáshoz képest úgy kell elhelyezni, hogy a területre vonatkozó zajterhelési határértékek betartásra kerüljenek. Zajvédelmi szempontból a – közlekedésből származó – megengedett A-hangnyomásszint a 61. számú főút menti lakóterületeken 65/55 dB, az egyéb lakóterületeken 55/45 dB.

(8) A területen a 20 fh-et elérő parkolókat csak szilárd burkolattal lehet kiépíteni. A 20 fh-et elérő parkolók felszíni csapadékvizének elvezetéséhez hordalék-, olaj- és iszapfogó beépítése szükséges.

(9) A település közigazgatási területén üzemanyagtöltő állomás csak külterületi közlekedési területeken helyezhető el.

(10) A falusias lakóterületeken az alábbi “telepengedély”-hez kötött tevékenységekhez kapcsolódó létesítmények nem alakíthatók ki (a hatályos TEÁOR kódszámai csoportosítása szerint):

vegyi anyag készítő és előállító [24.1, 24.2], építési betontermékgyártás [26.61], előkevert beton gyártása [26.63], habarcsgyártás [26.64], egyéb beton-, gipsz-, cementtermék gyártása [26.66], csiszoló termék gyártása [26.81], vas, acél, vasötvözet-alapanyag gyártása [27.10], öntött cső gyártása [27.21], acélcső gyártás [27.22], hidegen húzott vas, acéltermék gyártása [27.31], alumíniumgyártás [27.42], ólom, cink, ón gyártása [27.43], rézgyártás [27.44], fémtartály gyártása [28.21], fémalakítás, porkohászat [28.40], fémfelület kezelés (pl. galvanizáló, ónozó, ólmozó, mártó) [28.51], gépgyártás [29.24, 29.31, 29.32, 29.40, 29.51, 29.52, 29.53, 29.54, 29.55, 29.56], autófényező, karosszérialakatos, autóbontó [50.20.], műanyagfeldolgozás, műanyagdarálás, -darabolás [25.24], építőanyag-kereskedés [51.53, 52.46].

Természet- és tájvédelem

18.§.

(1) A településen az ex lege védett lápterületet, az ökológiai (zöld) folyosó övezete által érintett területeket, az ökológiai hálózat övezete által érintett egyéb területeket, a tájképvédelmi területeket, a Natura 2000 területeket, valamint a helyi jelentőségű természetvédelmi területet, illetve a helyi jelentőségű védett természeti értékeket a szabályozási tervek, tételes felsorolásukat az 1.sz. melléklet tartalmazza.

(2) Az ökológiai hálózat övezetén belül a vonatkozó jogszabály17 előírásait kell alkalmazni.

(3) A helyi jelentőségű természetvédelmi területekre hosszú távú természetvédelmi kezelési terv készítendő. A kezelési terv elkészültéig fakivágás csak az érvényben lévő erdészeti üzemtervek alapján engedélyezhető.

(4) A helyi jelentőségű védett természeti érték csak balesetveszély elhárítás okából vágható ki az elsőfokú természetvédelmi hatóság által kiadott fakivágási engedély alapján, amennyiben azt a természeti érték egészségi állapota szükségessé teszi. A kivágást követő egy éven belül a helyi jelentőségű védett természeti érték helyén a természeti emlék azonos fafajjal és fajtával pótlandó.

(5) Táj- és településkép-védelmi okokból 


-a szabályozási terveken jelölt helyeken védősávot kell kialakítani tájba illő őshonos fafajokkal és a hagyományos településképhez illeszkedő cserjékkel, valamint


-útsorfásítást kell végezni az utak mentén. Nem létesíthető közmű- és energia, táv- és hírközlési vezeték a meglévő és a javasolt fasorok nyomvonalában.

(6) Az ex-lege védett lápterületeken épület, építmény nem helyezhető el.
(7) A Natura 2000 területeken épület, építmény elhelyezéséhez az illetékes természetvédelmi hatóság hozzájárulása is szükséges.

Művi értékek védelme

19.§.

(1) A helyi értékvédelmi területeken a kialakult utcahálózat, telekstruktúra, beépítési mód és épülettömegek megtartása, illetve – fejlesztés esetén – az ezekhez való igazodás és illeszkedés biztosítandó. 

(2) A helyi védelem alatt álló művi értékeket, valamint a helyi értékvédelmi területeket a szabályozási tervek, tételes felsorolásukat a 2. sz. melléklet tartalmazzák.

(3) A helyi művi értékek védelmével kapcsolatos szabályokat az építészeti örökség helyi védelmének szakmai szabályairól szóló 3/2000. (I. 24.) számú önkormányzati rendelet állapítja meg.
(4) A nyilvántartott régészeti lelőhelyeket és a régészeti érdekű területeket érintő építési engedélyezési eljárásba a Kulturális Örökségvédelmi Hivatalt szakhatóságként be kell vonni.

(5) A földmunkákkal járó fejlesztésekkel, beruházásokkal a KÖH által nyilvántartott régészeti lelőhelyeket el kell kerülni, kivéve ha a lelőhely elkerülése a földmunkával járó fejlesztés, beruházás költségeit aránytalanul megnövelné, vagy a beruházás másutt nem valósítható meg, a beruházással veszélyeztetett régészeti lelőhelyeket előzetesen fel kell tárni. A megelőző feltárásra vonatkozóan a beruházónak a területileg illetékes múzeummal, a Somogy Megyei Múzeumok Igazgatóságával kell szerződést kötnie a vonatkozó jogszabály18 alapján. A beruházónak a megfelelő feltárás teljes költségét biztosítani kell. (Költségelőirányzatként legalább a teljes bekerülési költség 9 ezrelékét kell tervezni.)

(6) Amennyiben a település közigazgatási területén bárhol – építés vagy művelés kapcsán – régészeti emlék illetve lelet kerül elő, kötelesek a vonatkozó jogszabály19 szerint eljárni. A tevékenységet fel kell függeszteni, és a helyszínen vagy a lelet őrzése mellett értesíteni kell a jegyzőt, aki a múzeum (Somogy Megyei Múzeumok Igazgatósága) és a Kulturális Örökségvédelmi Hivatal szakmai bevonásáról köteles gondoskodni.A múzeum 24 órán belül köteles nyilatkozni a munka folytathatóságáról, ha szükséges haladéktalanul meg kell kezdenie a mentő feltárást.
(7) A nyilvántartott régészeti lelőhelyeket és a régészeti érdekű területeken a művelési ág változtatásához ki kell kérni a Kulturális Örökségvédelmi Hivatal előzetes véleményét. A mezőgazdasági művelés alatt álló régészeti területeken a talaj mélylazítása tilos.
18 „A kulturális örökség védelméről” szóló 2001.évi LXIV.törvény

19 „A kulturális örökség védelméről” szóló 2001.évi LXIV.törvény

(8) A nyilvántartott régészeti lelőhelyeket és a régészeti érdekű területeket a szabályozási tervek, helyrajzi szám szerinti felsorolásukat a 2.számú melléklet tartalmazzák.

VII. FEJEZET

Sajátos jogintézmények

20.§.

(1) Helyi közút létesítése, bővítése vagy szabályozása érdekében az építésügyi hatóság élhet – az Étv-ben meghatározott – kiszolgáló és lakóút céljára történő lejegyzés jogintézményével.

(2) A beépítésre szánt területeken meglévő és megvalósítandó épületek működéséhez szükséges utak és közművek létesítése érdekében az érintett ingatlanok tulajdonosai - az Étv által meghatározott - útépítési és közművesítési hozzájárulás fizetésére kötelezhetők. A hozzájárulás mértékét és arányát külön önkormányzati rendeletben kell szabályozni.

(3) A településkép javítása érdekében az azt rontó állapotú építmények meghatározott időn belüli helyrehozatali kötelezettsége előírható.

(4) Beültetési kötelezettség – telken belüli kötelező védőfásítás – terheli környezetvédelmi valamint táj- és településképvédelmi okokból az ingatlanok egy részét a szabályozási tervek szerinti helyeken.

(5) Az igazgatási területen építési korlátozás áll fenn az alábbiak szerint:


a.,a közlekedési területté váló 332 hrsz-ú ingatlanon meglévő épületek – az út céljára történő igénybevétel időpontjáig – felújíthatók, korszerűsíthetők, bővíthetők, de új épületek nem építhetők.


b.,az országos közutak külterületi szakasza mentén – a szabályozási terveken jelölt védőterületen belül – épületek, építmények csak az illetékes üzemeltetők és hatóságok hozzájárulásával, külön jogszabályokban előírt feltételek szerint helyezhetők el.


c.,az energia- és hírközlési vezetékek és létesítmények – szabályozási terveken jelölt – védőtávolsága a vonatkozó jogszabályok szerint biztosítandó.

Záró rendelkezések

21.§.

(1) Jelen rendelet csak a szabályozási tervekkel együtt érvényes, azokkal együtt értelmezendő és használandó. 

(2) Aki e rendelet 1.§ (2), 3.§ (7) és (8), 4.§ (8), (9) és (10), 5.§.(9), (10) és (11), 6.§. (10), 7.§. (3) és (4), 14.§ (2), 15.§ (3) és (4), valamint 16.§ (1) és (3) bekezdésben foglalt rendelkezéseit megszegi - amennyiben más jogszabályban meghatározott szabálysértést nem valósít meg - szabálysértést követ el, és a külön jogszabályban20 meghatározott pénzbírsággal sújtható.

(3) E rendelet előírásait a hatályba lépését követően induló ügyekben kell alkalmazni.

(4) E rendelet 2005. november 1.-én lép hatályba, ezzel egyidejűleg hatályát veszti a „Vése község helyi építési szabályzatáról” szóló 9/1995. (VIII. 24.) számú rendelet, valamint az építészeti örökség helyi védelmének szakmai szabályairól szóló 3/2000. (I. 24.) számú önkormányzati rendelet mellékletei helyébe jelen rendelet 2. számú melléklete lép.

                                   Bertók Katalin
Bertók László

                                    körjegyző
 polgármester

1. sz. melléklet

Természet- és tájvédelem

1. Ex lege védett láp terület

03/1, 0403/79

2. Nemzeti ökológiai folyosó területei

0208, 0223-0228, 0229/1-3, 0230 (megosztva), 0231/34-53, 0238 (megosztva), 0266-0274, 0276/1-6, 0277/1-3, 0278, 0283, 0287, 0289, 0291-0296, 0297/1-2, 0298, 0299/1-2, 0300, 0301/1-2, 0302-0304, 0307, 0309-0322, 0334, 0336/1, 0337, 0338/1-2, 0339, 0340 (megosztva), 0341-0342,

3. Ökológiai hálózat által érintett egyéb terület (természeti terület)

0206, 0208
4. Tájképvédelmi terület
0208, 0223-0228, 0229/1-3, 0230 (megosztva), 0231/34-53, 0238 (megosztva), 0266-0274, 0276/1-6, 0277/1-3, 0278, 0283, 0287, 0289, 0291-0296, 0297/1-2, 0298, 0299/1-2, 0300, 03/1, 0301/1-2, 0302-0304, 0307, 0309-0322, 0334, 0336/1, 0337, 0338/1-2, 0339, 0340 (megosztva), 0341-0342, 0379/2-4, 0380/1, 04, 0403/48, 0405, 0405/3-5, 0409/1-5, 0410, 0411/2, 0412, 0413/1-3 (megosztva), 0417/1 (megosztva), 05, 07-09

5. Natura 2000 területek (kiemelt jelentőségű természet- megőrzési terület):

Szentai erdő

0206, 0208, 0220, 0223, 0224, 0226,  

6. Helyi jelentőségű természetvédelmi terület

28/1-2

7. Helyi jelentőségű védett természeti értékek tételes kimutatása 

	Sorszám
	Latin név
	Magyar név
	Átmérő (cm)
	Hrsz.

	1. 
	Tilia sp.
	hársak
	40
	0363

	2. 
	Platanus sp.
	platánok
	70
	28/1

	3. 
	Quercus petraea
	kocsánytalan tölgy
	70
	417


2. sz. melléklet

MŰVI ÉRTÉKEK VÉDELME

1. Helyi értékvédelmi terület:

9-14, 49-82, 108-132 hrsz-ú ingatlanok

2. Helyi jelentőségű művi értékek:

1. Lakóépület



Erzsébet u. 7.


1/2 hrsz

2. Lakóépület



Erzsébet u. 5.


2 hrsz

3. I. vh. emlékmű


Fő u.



9 hrsz

4. Lakóépület



Hársfa u. 7.


12 hrsz

5. Gazdasági épület


Hársfa u.


28/1 hrsz

6. Lakóépület



Hársfa u. 6.


32 hrsz

7. Evangélikus paplak


Szabadság tér 4.

71 hrsz

8. Evangélikus templom

Szabadság tér 6.

71 hrsz

9. Iskola




Szabadság u. 1.

82 hrsz

10. Lakóépület 



Rákóczi u. 42.

113 hrsz

11. Lakóépület



Rákóczi u. 40.

114 hrsz

12. Lakóépület



Rákóczi u.36.

116 hrsz

13. Lakóépület



Rákóczi u.28.

120 hrsz

14. Lakóépület



Kossuth u. 49.

141 hrsz

15. Gazdasági épület 


Kossuth u. 25.

154 hrsz

16. Lakóépület



Kossuth u. 18.

197 hrsz

17. Volt malom



Fő u. 6.


211 hrsz

18. Lakóépület



Fő u. 13.


247 hrsz

19. Rk. templom, kőkereszt

Fő u. 29.


273 hrsz

20. Lakóépület



Fő u. 33.


275 hrsz

21. Lakó-, gazdasági épület

Petőfi u.7.


283 hrsz

22. Lakó-, gazdasági épület

Petőfi u.21.


292 hrsz

23. Keresztek, síremlékek 

Fő u..



417 hrsz

24. Gazdasági épület 


Táncsics i. 13.

447 hrsz

25. Présház 



Szőlőhegy


749 hrsz

26. Présház



Szőlőhegy


754 hrsz

27. Présház



Szőlőhegy


771 hrsz

28. Présház



Szőlőhegy


780 hrsz

29. Présház



Szőlőhegy.


846/1 hrsz

30. Présház 



Szőlőhegy


848 hrsz

31. Présház



Szőlőhegy 


850 hrsz

32. Présház



Szőlőhegy


851 hrsz

33. Kőkereszt 



Temető


0363 hrsz

4. Nyilvántartott régészeti lelőhelyek helyrajzi számai:

1/ Rákóczi utca: 52-68, 69, 70/1-2, 71-73, 74/1-4, 76-80, 81, 106, 108,-125, 126/6-7, 127-131,132, 218, 3314/1

2/ Merkepuszta: 0390, 0391, 0392, 0393/3 0394, 0395, 0397/1, 0398, 0399, 0401a, 0403/2-47

3/ Régi temető, Málok: 080, 082, 083/2, 085/1, 086, 087/2, 087/4, 0326/1, 0329/1, 0329/3, 0364/1, 0364/2; 218, 394/3, 394/5, 399, 400, 401, 402, 403, 404, 405, 406, 407, 408, 410, 411, 412, 413, 414, 415, 416, 417 (a régi-, vagy ótemető területe), 418/1, 418/2, 419, 420,.

5. Régészeti érdekű területek helyrajzi számai:

4/ Csokmány: 064, 068, 070/3, 072b, 073b, 074, 077/1b, 077/2b, 077/3-4, 077/6-7, 077/9-10, 078, 079/10,14,15, 

5/ Tátika puszta: 0349/1-2, 0350/1-6, 0352/1, 0354, 0355; 769/2, 770b, 771b, 772b,c, 773, 774/1-2, 775, 776b,c 778.

6/ Vizes temető: 036, 038, 219.

7/ Márton puszta: 0171, 0173, 0175, 0176, 0185, 0186, 0189, 0187, 0192, 0193, 0194, 0195, 0197, 0198, 0201

8/ Lenczi puszta (Lönci-csapás): 0352/1-2, 734a, 732a, 733a,b, 740, 741, 742, 743, 747, 756 757, 758, 759, 761, 762, 763b,c 764/2-4.

9/ M9 autópálya tervezett nyomvonala: 02, 03/2, 013/2, 011/4, 014, 015/1-2, 022, 024/2 025, 026/2-3, 0378, 0380/3-4, 0380/7, 0383/2-3,5-6, 0385a, 0392, 0408, 0409, 0412, 0412a, 0413/1a, 0417, 0418, 

3. 

TERVIRATOK

1 „A termőföldről” szóló 1994. évi LV. tv. 3.§. (e) bekezdés


2 „Az egyes építményekkel, építési munkákkal és építési tevékenységekkel kapcsolatos építésügyi hatósági engedélyezési eljárásokról” szóló 46/1997.(XII.29.) KTM rendelet 7.§.(1) bekezdés 2.sz.melléklet


3 „Tájvédelmi szakhatósági hatáskörbe tartozó engedélyezési eljárásokról” szóló 166/1999.(XI.19.) Kormányrendelet


4 „A környezeti hatásvizsgálatról” szóló 20/2001. (II. 14.) Korm. rendelet


5 „A környezeti hatásvizsgálatról” szóló 20/2001.(II. 14.) Korm. rendelet


6 „A hullámterek, a parti sávok és a vízjárta, valamint a fakadó vizek által veszélyeztetett területek használatáról és hasznosításáról” szóló 46/1999. (III. 18.) Korm. rendelet


7 „A vizek és a közcélú vízilétesítmények fenntartására vonatkozó feladatokról” szóló 120/1999. (VIII. 6.) Korm. rendelet


8 „Országos Tűzvédelmi Szabályzat kiadásáról” szóló 35/1996.(XII.29.) BM rendelet 46-49.§.


9 „Országos Tűzvédelmi Szabályzat kiadásáról” szóló 35/1996.(XII.29.) BM rendelet 46-49.§.


10 „A vízjogi engedélyezési eljáráshoz szükséges kérelemről és mellékleteiről” szóló 18/1996. (VI.13.) KHVM 


    rendelet


11 „A veszélyes hulladékokról” szóló 102/1996.(VII.12.) Kormányrendelet


12 „A veszélyes hulladékokkal kapcsolatos tevékenységek végzésének feltételeiről” szóló 98/2001.(VI.15.) Kormányrendelet


13 „A környezeti hatásvizsgálatról” szóló20/2001. (II. 14.) Kormányrendelet


14 „ A levegő védelmével kapcsolatos egyes szabályokról” szóló 21/2001 (II.14.) Kormányrendelet


15 „ A légszennyezettségi határértékekről, a helyhez kötött légszennyező pontforrások kibocsátási határértékeiről” szóló14/2001. (V .9.) KöM-EüM-FVM együttes rendelet


16 „A zaj- és rezgésterhelési határértékek megállapításáról” szóló8/2002. (III. 22.) KöM-EüM rendelet


17 „Az Országos Területrendezési Tervről” szóló 2003.évi XXVI.tv.


20„A szabálysértésekről” szóló 1999. évi LXIX: törvény 16.§ (2) bekezdés

